Ночор ота ва тиланчи - Darakchi\nНочор ота ва тиланчи\nМУТОЛАА 04.02.2019, 03:07\nКамбағал ишчи бир куни ишдан ҳайдалди Бошқа даромади бўлмагани учун болалари уч кун овқатсиз, нонсиз қолди. У одам иш қидириб қаёққа борса, “иш йўқ” деб эшикни юзига ёпишди. Устма-уст уч кун қорни оч қолган болаларнинг хархашаси онанинг юрагини эзиб юборди. Чорасизлик билан турмуш ўртоғига: “Кўряпсизми болаларни? Очликдан юзлари сарғайиб кетди. Биз-ку майли чидаймиз, лекин улар бунга чидолмайдилар. Бу ишнинг охири нима бўлади? Ўйлаб кўрдингизми?” деди.\nЭр эгилган бошини аёли томон қаратиб: “Неча кундан бери бормаган жойим қолмади. Энг кам ойликка бўлса ҳам иш қидирдим, бир кун бўлса ҳам қорнингиз тўйсин, деб. Лекин ҳеч ким менга иш бермаяпти. Болаларимнинг бу ҳоли менинг ҳам юрагимни эзиб юборди. Лекин кўриб турибсанки, қўлимдан бирор нарса келмаяпти” деди. Шунда аёли: “Ундай бўлса менинг келинлик кунларимдаги рўмолимни олиб бориб сотинг, неча пул бўлса ҳам бирор нарса олиб келинг, болаларимизнинг қорнини тўйдирайлик. Қолганига Аллоҳ Каримдир. Ризқ бергувчи Удир. Бизга албатта бирор хайрли эшик очилади” деди.\nЭр уятдан қизариб, тушиб қолган қийин вазиятни ўйлаб, аёли сандиқдан олиб берган ҳали яп-янги турган рўмолни олиб, бозорга борди. Рўмолни ўша пайтда икки дирҳамдан ортиғига олмасдилар. Олган пулига бирор егулик олиш учун кетаётганда йўлда тиланчига дуч келди. Тиланчи ўтган-кетганга шундай дер эди: “Аллоҳ ризоси ва Пайғамбарининг ишқи учун бўш ўтманг. Аллоҳни хурсанд қилиш учун менга ёрдам беришни хоҳловчи йўқми? Дунёда ҳеч нарсаси йўқ, ҳақиқий муҳтожман.\nРўмол сотган одам тиланчининг олдига келди. Аёлининг рўмоли пулини — неча кундир ҳеч нарса емаган болалари учун бирор нарса олмоқчи бўлган пулини тиланчига берди. Энди бўш қўл билан уйга бориш ҳам ноқулай эди. Рўмолнинг пулини сўраган аёлига нима деб жавоб беради? “Рўмолингга икки дирҳам беришди, уни тиланчига бериб юбордим, унинг ялиниб-ёлворишига чидолмадим” деб қандай айтади? Шу ўйлар билан масжидга кириб шом намозини ўқиб, бўш қўл билан уйига қайтди. Аёли ва болалари уни бирор егулик опкелади деб кутиб ўтиришган эди.\nКеч қолганига яхшироқ бирор нарса олиб келса керак, деб ўйладилар. Ота умидсизлик билан эшикдан қаради, аёли бу ҳолатга ҳайрон эди. Болалари эса бу кеча ҳам оч қолишларини ўйлаб мажолсиз овозда йиғлай бошлашди. Аёл ҳам ҳайрон, ҳам жаҳл оҳангида рўмолни нима қилганлигини сўради.\nЭр аёлига ҳаммасини бирма-бир айтиб берди. Аёл ишнинг аслини билгач, сабрли оҳангда: “Рўмолнинг пулини Аллоҳ йўлида берган экансиз, У улуғ ва бойдир. Сахийлигингиз эвазига бизга хоҳлаган вақти унинг эвазини беришга Қодирдир. Сиз тўғри иш қилдингиз, қани кўрамиз, қайси эшикни очар экан?” деди.\nЭрталаб аёл турмуш ўртоғига отасининг уйидан олиб келган девор соатини берди ва: “Буни сотинг ва эвазига қанча егулик келса олиб келинг” деди. У бозорга бориб, соатни сотишга ҳаракат қилади. Лекин ҳеч олувчи тополмайди. Чарчаб, ҳорғин келаётганда бир балиқ сотувчисига йўлиқди. Балиқчи баланд овозда: “Балиқ бор, балиқ” деб бақирарди. Қўлида икки донагина балиқ қолган эди.\nФақир киши балиқчининг ёнига бориб: “Бу соат менга, бу балиқлар сенга наф келтирмайди, шунинг учун шу икки балиғингни менга бер, мен сенга шу соатни берай” деди. Мижоз йиғиш учун эрталабдан бери бақираётган балиқчи бу одамнинг таклифини қабул қилди. Балиқларни бериб, соатни олиб кетди.\nНеча кундан бери уйига биринчи марта егулик олиб кетаётганндан жуда хурсанд бўлаётган ота балиқларни қўлига олиши билан уйига югурди. Оталарининг егулик олиб келганини кўрган болалар жуда хурсанд бўлиб кетишди. Аёл балиқни тозалаш учун ошхонага кирди. Бироз ўтиб хайратланиб хожасини чақирди. Балиқлардан бирининг қорнидан каттакон инжу чиқди.\nФақир одам инжуни олиб заргарнинг олдига борди. Заргар инжунинг бебаҳо эканлигини, агар ўзига сотишса 14000 дирҳам беришини айтди. Фақир одам қийинчиликлар ортда қолганини сезди. Аллоҳ унга неъмат эшикларини очганини тушунди. Заргарга уни 14000 дирҳамга сотиб, пулини олиб уйга қайтди. Бўлиб ўтган воқеани уйига келиб, аёлига ҳам айтиб берди. Ҳаммалари ғамларни аритган Аллоҳга шукроналар айтишди.\nШу пайт эшикда тиланчининг овози эшитилди: “Эй уй эгалари, Аллоҳ сизга бергандан менга ҳам беринг!” Фақир киши эшикни очиб: “Шу пайтда Аллоҳ бизга ҳеч кутмаган жойимиздан 14000 дирҳам ҳадя қилди. Модомики, сен Аллоҳ ризоси учун Аллоҳ берганидан сўраяпсан, мен ҳам шу пулнинг ярмини сенга берай, қолган ярми бизники бўлсин”.\nБиргина сўзи учун 7000 дирҳамга эга бўлганидан хурсанд тиланчига пулнинг ярмини олиб чиқиш учун уйига кириб кетди, чиқиб қараса тиланчи йўқ. У ер-бу ерни қараса ҳеч қаерда кўринмади.\nУй эгаси ўша куни ғам-ташвишлардан холи уйқуга кетди ва тушида бояги тиланчини кўрди. Ундан нега кетиб қолганлигини сўраганда, тиланчи: “Мен тиланчи эмас эдим, Аллоҳнинг фаришталаридан бири эдим. Хайрли ишларни қай даражада яхши кўришинг ва Аллоҳга боғлиқлик даражангни билиш учун инсон шаклида сенинг уйингга келдим. Мени Аллоҳ сени охирги марта синаб, даражангни юксалтириш учун хонадонингга юборди. Олдинги куни аёлингнинг рўмолини сотиб, икки дирҳам олганингда ўша икки дирҳамни олган ҳам мен эдим. Ўша икки дирҳамни хотиржамлик билан Аллоҳ ризоси учун менга берганинг учун Аллоҳ сенга инжуни берди. Бугунги сахийлигинг учун эса нариги дунёда тенгсиз неъматлар билан тўла Жаннатга эришасан”.\nСенингдек энг қийин вазиятларда ҳам Аллоҳ ризосини барча нарсадан устун қўювчиларга хушхабар бўлсин…\nАллоҳ барчамиздан, дунё мол-мулкларидан устун қўйган барчадан рози бўлсин…\nШарқ халқлари ҳикояларидан


Люксембург: Европадаги мўжаз мамлакатда ислом молияси ривожи / Ислом молияси\nHome Маълумот ва таҳлилТаҳлил\tЛюксембург: Европадаги мўжаз мамлакатда ислом молияси ривожи\n05.10.2021 310 views\nЛюксембург Буюк Герцоглиги Ғарбий Европада жойлашган мўжаз мамлакат бўлиб, ҳудуди 2,59 минг кв. кмни ташкил этади. 633 минг кишидан ортиқ аҳоли истиқомат қиладиган ушбу мамлакатнинг ЯИМ ҳажми 70 млрд. АҚШ долларидан, аҳоли жон бошига ҳисобланган ЯИМ эса 113 минг АҚШ долларидан ошади.\nЛюксембург Буюк Герцоглиги аҳолисининг асосий қисми мусулмон бўлмаса-да, ислом молия соҳасида узоқ йиллик тажрибага эга ҳамда мазкур соҳа жуда яхши ривожланган мамлакатлардан бири ҳисобланади.\n1978 йилда Люксембург Европада биринчи бўлиб ислом молия муассасаси – the Islamic Banking System Holdings Limited Luxembourgга лицензия тақдим этган мамлакат бўлди. 1982 йилда эса Европадаги биринчи такофул (ислом суғуртаси) ташкилоти – Takafol S.A. ҳам айнан Люксембургда ўз фаолиятини бошлади. Ўшандан буён Люксембургни Европадаги ислом молия муассасалари учун, айниқса, Шариат талабларига жавоб берадиган инвестиция жамғармалари учун асосий марказга айлантириш мақсадида барча зарурий ҳуқуқий асослар ва солиқчилик тизими такомиллаштириб келинмоқда.\nМамлакатда Ислом молияси амалиётлари учун қулай муҳит, жумладан муносиб солиқ тизими мавжуд. Люксембургда ислом молиясига тегишли меъёрий ҳужжатлар 2002 йилдаги “Инвестиция фондлари тўғрисида”ги қонунни, 2004 йил “Қимматли қоғозлар тўғрисида”ги қонунни ҳамда мамлакат молиявий назорат органи томонидан ўрнатилган қоидаларни ўз ичига олади.\nЛюксембургнинг ислом молияси соҳасида эришган асосий ютуқлари қуйидагилар ҳисобланади:\n✅ Люксембург ислом инвестиция жамғармалари жойлашган энг йирик мусулмон бўлмаган мамлакатга айланди. Ҳозирда 49 та ислом жамғармалари томонидан 11 мрд. АҚШ долларидан ортиқ активлар бошқарилмоқда;\n✅ Люксембург сукук эмиссия қилган биринчи Евроҳудуд мамлакати бўлди;\n✅ Люксембург биржаси (LuxSE) сукук жойлаштирилган Европадаги биринчи биржага айланди;\n✅ Люксембург Марказий банки IFSB (Islamic Financial Services Board) га аъзо бўлган Европадаги биринчи Марказий банк бўлди;\n✅ 2010 йил январ ойида Люксембург солиқ идораси Муробаҳа, Ижара ва Сукук амалиётларини солиққа тортишда анъанавий молия маҳсулотлари билан бир хил солиқ тартибидан фойдаланишни таъминлаш бўйича қонун эълон қилди;\n✅ Люксембург биржаси (LuxSE)да рўйxатдан ўтказилган 21 та Сукукнинг умумий миқдори 8 млрд. Еврога етди.\nТОШКЕНТ МОЛИЯ ИНСТИТУТИДА “ЎЗБЕКИСТОНДА ИСЛОМ МОЛИЯСИ ИСТИҚБОЛЛАРИ” МАВЗУСИДАГИ МАСТЕР-КЛАСС ЎТКАЗИЛДИ


"Хатми Қуръон" қандай амал? | FargonaZiyo.uz\nАсосий/Ислом ва иймон/“Хатми Қуръон” қандай амал?\nИслом ва иймонЯНГИЛИКЛАР\n“Хатм” тугатиш, якунлаш деган маънони билдиради. “Хатми Қуръон” деганда Қуръон каримни бошдан-охир тўлиқ ўқиб чиқиш тушунилади. Бирорта сура ёки оят ташлаб кетилса, том маънода хатм ҳисобланмайди. Шунингдек, Қуръонни ўзи нозил бўлган тилда – араб тилида ўқиб чиқилганда-гина, Хатми Қуръон қилинган ҳисобланади, таржима ё тафсирини ўқиб чиқиш, гарчи буюк ажру савобларга эга бўлган амал бўлса-да, хатми Қуръон саналмайди. Чунки Қуръоннинг маъноси ҳам, лафзи ҳам Аллоҳ таолодан. Уни бошқа тилга ўгирилганда маъноси ифода топса ҳам, лафзи ўзгаради, бузилади ва Қуръонлиги йўқолади.\nХатми Қуръон қилиш суннат амалдир. Қуръон каримни умуман ўқимаслик, уни беэътибор ташлаб қўйиш, энг катта гуноҳлардан бўлиб, у “Қуръонни ҳажр қилиш” дейилади. Бу гуноҳдан омонда бўлиш учун Қуръонни хатм қилиб туриш керак бўлади. Аллоҳ таоло Фурқон сурасида шундай марҳамат қилади:\n“Яна Расул: “Эй Роббим, албатта, менинг қавмим ушбу Қуръонни ҳажр этдилар”, деди” (30-оят).\n“Ҳажр” бир нарсани тарк этиш, бепарво ташлаб қўйиш, юз ўгириш, яккалаш маъноларини англатади. Оятнинг зоҳири маъносида мушрикларнинг Қуръонга қулоқ тутмай ундан юз ўгирганлари назарда тутилган бўлса-да, унинг мазмунини қироат имомлари кенгроқ тушунишади.\nАйрим уламолар бундай дейди: “Қуръонни ҳажр қилиш беш хил бўлади:\nУнга амал қилишни ташлаш, ҳалол-ҳаром хақидаги ҳукмларга эътибор бермаслик;\nҚалбий ва жисмоний касалликларда ундан даво изламаслик”.\nУшбу ҳажр турларининг барчаси мазкур оят остига киради, гарчи уларнинг гуноҳи бошқасиникидан енгилроқ бўлса ҳам. Ҳажрнинг кейинги тўрт тури Қуръони каримнинг маъноларини тушунишни ҳаракат қилишни ҳам тақазо этади. Ҳанафий мазҳабининг мўътабар манбаларидан бири бўлмиш “Фатовои Ҳиндия” номли асарда: “Ким Қуръонни йилда бир марта хатм қилиб турса, Қуръонни ҳажр қилган бўлмайди”, дейилган. “Қуръонни хатм қилиш” деганда Қуръонни тўлиқ ўқиб чиқиш тушунилади. Қуръонни бир четдан тўлиқ эшитиб чиққан киши ҳам хатм қилганлик савобига эга бўлса-да, уни хатм қилди, дейилмайди.\n“Хатми Қуръонга марҳабо” китобидан\nДунё бўйлаб ифторлик дастурхони (фотолавҳа)\nШунда ҳам мен улар билан "борди-келди" қилишим керакми?


Таниқли брендлар билан ниқобланган сохта маҳсулотлар келтирадиган зиён\n13 Апр 2019 9069\nТовар белгиларини ўзлаштириш жаҳон бозорида давлат нуфузини туширувчи глобал муаммодир. Афсуски, бизнинг тадбиркорларимиз ҳам бундан истисно эмас. Ўзбекистоннинг ички бозорларига кирган айрим хорижлик бизнесменлар ўз брендларини сохталаштириш муаммосига дуч келмоқда. Шу боис ҳам нуфузини хавф остида қолдиришни истамай, мамлакатимиз ҳудудидаги фаолиятини тўхтатишга мажбур бўлмоқда. Натижада биз янги иш ўринларини, тажриба ўрганиш, хорижий технологияларни татбиқ этиш имкониятини йўқотамиз...\nАгар эътибор берган бўлсангиз, ҳар бешинчи киши «Gucci», «Louis Vuitton», «Dolce & Gabbana», «Nike», «Adidas», «Reebok» каби фирмалар либослари-ю, пойабзалларини кийиб юради. Аммо уларнинг жуда кам қисми асл товар, қолганларининг бари - сохта. Энг қизиғи, одамлар ҳам буни жуда яхши билади ва онгли равишда қўллаб-қувватлайди. Буни тушуниш ҳам мумкин: бренд кроссовкани 400 ёки сумкани 1000 долларга харид қилишга ҳамманинг ҳам қурби етавермайди. Бироқ ҳамма дид билан, чиройли ва ёрқин кийинишни истайди.\nУшбу далилнинг бошқа, айтиш мумкинки, сояда қолувчи томони ҳам мавжуд. Бозорларнинг хориждан келтирилган сохта маҳсулотларга тўлиб кетганини кузатган маҳаллий бизнесменлар кўнгилсиз оқибатлари ҳақида ўйлаб ҳам ўтирмай, маҳсулот ишлаб чиқариб (озиқ-овқат маҳсулотлари, дори-дармон, ичимликлар, косметикалар), юртимиздаги истеъмолчиларга сота бошлайди. Айрим тадбиркорлар буни «импорт ўрнини босиш», деб оқлашга уринадилар, аммо бу пуч гап: ахир, ўзганинг бренди ўғирланяпти. Дунё амалиётида эса бу билан қаттиқ курашадилар.\nУшбу соҳани тартибга солиш учун Президентимизнинг 2018 йил 23 майдаги «Бюджет маблағларидан фойдаланиш самарадорлигини тубдан ошириш ва иқтисодий жиноятларга қарши курашиш механизмларини такомиллаштириш чора-тадбирлари тўғрисида»ги фармони эълон қилинди. Ушбу ҳужжатга мувофиқ Бош прокуратура ҳузуридаги Иқтисодий жиноятларга қарши курашиш Департаментига яширин иқтисодиёт шаклланиши фактларини аниқлаш, яширинча ишлаб чиқариш фаолиятига, сохта маҳсулотлар ишлаб чиқарилишига чек қўйиш вазифалари юклатилган. Масалан, асл 3 таси 1 да «MacCoffee» (Россия) қаҳваси билан «MaksCoffee» битта пештахтага қўйилган. Улар орасидаги фарқ икки ҳарфдагина, холос. Қадоқланиши ва дизайни аслиники билан бир хил. Бу сохта эмасмикан, дея қизиқдик. «Бу қаҳва Ўзбекистонда ишлаб чиқарилади», деган жавобни олдик. Сохта маҳсулотнинг нархи аслиникидан қарийб уч баравар арзон. Бундай сезилар-сезилмас фарққа эътибор қаратмаган харидор эса инсофсиз ишлаб чиқарувчилар қармоғига илиниб, арзонроқ маҳсулотни сотиб олади. Аммо сохта маҳсулотнинг сифати анча ёмон, унисидан ҳам, бунисидан ҳам татиб кўрдик.\nАслида қандай ишлар қилинаётганини аниқлашга қарор қилдик. Ушбу саволга жавоб топиш учун Тошкентдаги қатор озиқ-овқат дўконларига ташриф буюрдик ва уларда бир олам сохта маҳсулотларни топдик.\nЧилонзор туманининг 18-кварталидаги кичкина дўконда бир мактаб ўқувчисининг сотувчидан «Кириешки» қоқнонини беришни сўради. Сотувчи эса индамай унга «Киреши»ни узатди. Аммо болакай ҳам анойи эмас экан, ўзига сохта маҳсулотни тиқиштиришаётганларини дарров тушунди. Кейин уни сотиб олишдан бош тортиб, аслини харид қилиш учун қўшни мини-маркет томон йўл олди.\nАмалда деярли барча пештахталарга сохта маҳсулотлар қўйилган. Наҳотки, инсофсиз ишлаб чиқарувчилар билан шундай ишлар олиб борилаётган бўлса? Нима учун ишлаб чиқарувчи ҳеч бир жазосиз ўз маҳсулотини тарқатмоқда ва бунда уларга сотувчилар ёрдам бермоқда?\nАдлия вазирлиги ҳузуридаги Интеллектуал мулк агентлиги (ИМА)га мурожаат қилдик. Бизни Интеллектуал мулк ҳуқуқларига риоя этилишини мониторинг қилиш бўлими бош мутахассиси Бобур Бозоров билан учраштириб қўйишди:\n- Бўлимимиз ижтимоий тармоқлар, турли интернет-сервислар, ва шунингдек, бозорларнинг профилактик мониторингини олиб боради. Агар бу борада қонунчилик бузилиши фактлари аниқланса, огоҳлантириш учун маҳсулот ишлаб чиқарувчи билан алоқага чиқамиз. Сиз тасвирлаган ҳолатлар бўйича агар товар белгиси ҳуқуқига эга томоннинг аризаси бўлмаса, бундай тадбиркорларга қарши бирор санкция (на маъмурий ва на жиноий) кирита олмаймиз. Ариза йўқми, давлат жараёнга аралаша олмайди ва кузатувчи позициясида туради. Аммо ҳар қандай шароитда ҳам манфаатдор шахс ИМАга келишга ва мос ариза топшириши ёки мутахассис билан маслаҳатлашишга ҳақли.\nПрезидентимиз 2019 йил 8 февралда «Интеллектуал мулк соҳасида давлат бошқарувини такомиллаштириш чора-тадбирлари тўғрисида»ги қарорга имзо чекди. Унда «ҳуқуқни қўллаш амалиётининг ўтказилган таҳлили шуни кўрсатдики, интеллектуал мулк соҳасидаги ҳуқуқбузарликларни ўз вақтида аниқлаш ва уларга барҳам бериш бўйича ишларнинг лозим даражада бажарилмаганлиги, давлат хизматлари кўрсатиш тизимининг самарасизлиги, идоралараро мустаҳкам ҳамкорликнинг мавжуд эмаслиги, интеллектуал мулк соҳасида малакали кадрларнинг етишмаслиги» таъкидланган.\nБунда «Colgate» ва «Galaxy» тиш пасталарининг қадоқланишнинг бир хиллиги сабабли бўлиб ўтган суд жараёнини эслаб ўтишни жоиз, деб ўйлаймиз. Норози томон - «Colgate» компанияси. Экспертлар товар белгисини рўйхатга олаётганда қандай далилларга таянишган экан?..\nШунингдек, оққа қора билан аниқ-таниқ «товарни унинг ташқи безатилиши ва шаклини, номини, тамғаланишини, этикеткасини, ўровини, ранглар уйғунлигини, товар белгисини такрорлаш тақиқланади», деб ёзиб қўйилган «Рақобат тўғрисида»ги қоннуни ҳам ҳеч ким бекор қилмаган.\nХорижий тажриба масаласига келсак, масалан, Туркияда сохта маҳсулот ишлаб чиқарганлар жиноий жавобгарликка тортилади. Тўғри, бунда дарҳол турли мамлакатлардаги кўплаб ўхшаш вазиятларнинг суд орқали ҳал этилганини эслаш мумкин. Айбдорлар кўпинча жуда катта жарималарга тортиладилар. Ишонамизки, бизда ҳам ана шундай амалиёт пайдо бўлади. Ҳозирда бу борада ишлар олиб борилмоқда. ИМАда бизга бундай ҳуқуқбузарликлар учун жазо янада қаттиқроқ бўлиши борасида тайёрланган ҳужжатлар лойиҳаларини кўрсатишди. Ҳозирда уларни Олий Мажлис Сенати кўриб чиқмоқда.


20:03 / 28.04.2017 2030 pdf Ўқиш режими + -\nРасулуллоҳ соллаллоҳу алайҳи васаллам бошқа барча яхши инсоний сифатлардаги каби шижоатда ҳам ҳаммага ўрнак эдилар. Бу ҳақийқатни англаб етиш учун иккитагина ривоят билан танишиб чиқишнинг ўз етарли.\n«Расулуллоҳ соллаллоҳу алайҳи васаллам одамларнинг энг гўзали, одамларнинг энг сахийси, одамларнинг энг шижоатлиси эдилар. Бир кеча аҳли Мадийна қаттиқ даҳшатга тушдилар. Одамлар овоз чиққан томон юра бошладилар. Набий соллаллоҳу алайҳи васаллам уларнинг олдидан чиқдилар. Ўша томондан қайтиб келаётган эканлар. Ул зот улардан олдин овоз чиққан томонга борган эканлар. Ул зот Абу Толҳанинг эгарсиз отини миниб, бўйниларига қилич осиб олган эканлар.\n«Қўрқманглар! Қўрқманглар!» – дедилар ул зот».\nБошқа бир ривоятда қуйидагилар айтилган:\n«Ул зот уларга бир сиқим тупроқни отдилар ва «шоҳатил вужуҳ!» – «юзлар қабиҳ бўлди» – дедилар. Улардан бирорта одам қолмай ҳаммасининг икки кўзи тўлди. Улар ортларига қараб қочдилар ва енгилдилар. Ўлжалари мусулмонлар орасида тақсим қилинди».\nБухорийнинг лафзи қуйидагича:\n«Ҳунайн куни бўлганда Ҳавазон тўқнашди. Расулуллоҳ соллаллоҳу алайҳи васаллам билан ўн минг киши ва тулақо – қўйиб юборилганлар бор эди. Улар ортга қараб қочдилар.\n«Эй, ансорийлар жамоаси!» – дедилар.\n«Лаббайка, Ё Расулуллоҳ ва саъдайка! Лаббайка! Биз сизнинг қаршингиздамиз!» – дейишди.\nБас, Расулуллоҳ соллаллоҳу алайҳи васаллам (уловдан) тушдилар ва:\n«Мен Аллоҳнинг бандаси ва Расулиман!» – дедилар.\nБас, мушриклар енгилдилар. Ул зот (ўлжадан) тулақоларга ва муҳожирларга бердилар. Ансорларга ҳеч нарса бермадилар. Улар бу ҳақида гап-сўз қилдилар. Шунда Расулуллоҳ соллаллоҳу алайҳи васаллам уларни чақириб, қуббанинг ичига киритдилар ва:\n«Одамлар қўй ва туяни олиб қайтганларида сизлар Расулуллоҳ соллаллоҳу алайҳи васалламни олиб қайтишга рози бўлмайсизларми?! Агар одамлар водийдан юрсалар-у, ансорийлар дарадан юрсалар, албатта, мен ансорийларнинг дарасини ихтиёр қилган бўлар эдим», – дедилар».\nБошқа ривоятда қуйидагиларни зиёда қилинган:\n«Қачон жанг қизиса, Расулуллоҳ соллаллоҳу алайҳи васаллам билан ҳимояланар эдик. Бизнинг ичимизда у зотга тақлид қилган киши шижоатли эди».\nРивоятнинг охирида келган маънога эътибор берайлик.\nБунинг исботи Ҳунайн ғазотидир. Бу ғазотдаги шармандали мағлубиятдан қутулиб қолишга Аллоҳ таоло Расулуллоҳ соллаллоҳу алайҳи васалламнинг мислсиз шижоатларини сабаб қилди. Расулуллоҳ соллаллоҳу алайҳи васалламнинг шижоатлари олдида шижоатлиларнинг шижоати ип эша олмай қолар эди. Саҳобаларнинг энг шижоатлиси Расулуллоҳ соллаллоҳу алайҳи васалламнинг шижоатларига тақлид қилган киши эди, холос.\n20:03 / 28.04.2017 1986\n20:03 / 28.04.2017 2397\n3005 16:20 / 11.08.2019\n2215 19:54 / 28.04.2017\nАна шундай нозик бир пайтда Пайғамбар соллаллоҳу алайҳи васаллам уруш қилишга изн бўлганидан фойдаланиб, душманларга мусулмонларнинг кучини кўрсатиш мақсадида давоми...\n3033 16:56 / 16.01.2018\n. . .Абу Масъуд розияллоҳу анҳудан ривоят қилинади.Набий соллаллоҳу алайҳи васаллам.Жаброил тушиб, менга имом бўлди. Бас, у билан намоз давоми...\n2096 17:10 / 26.04.2020\n8745 22:12 / 29.09.2018


Форишдаги ҳарбий тоғ полигони халқаро ҳарбий-тиббий эстафетани ўтказишга шай — фотогалерея\n01:18 / 25.07.2019\nЖиззах вилоятининг Фориш туманида жойлашган Фориш ҳарбий тоғ полигонида V халқаро армия ўйинларининг ташкиллаштирилишига бағишланган пресс тур бўлиб ўтди. Унда мамлакатимиздаги бир қатор ОАВ вакиллари ва блогерлар иштирок этишди.\nЎтказилган матбуот анжуманида Ўзбекистон Республикаси мудофаа вазирининг ўринбосари, генерал-майор Азизбек Икромов халқаро армия ўйинлари иштирокчи давлатлар қуроллик кучлари бўлинмалари ва жамоалари ўртасидаги спортнинг ҳарбий-амалий турлари бўйича ўтказиладиган халқаро комплекси мусобақа ҳисобланишини айтиб ўтди.\n«ARMY» халқаро ўйинлари 2015 йилда Россия Федерациясига асос солинган. Дастлабки мусобақада 17 та давлатдан 57 та жамоа қатнашган. 2-Халқаро армия ўйинлари 2016 йилда ўтказилган 19 та давлатдан жамоалар қатнашишган. 3-Халқаро ўйинлар «ARMY–2017» 5 та давлат ҳудудида ташкиллаштирилган ва унда 28 та давлатдан 82 та жамоа қатнашган.\nЎтган йилги «ARMY–2018» 4-Халқаро армия ўйинлари 7 та давлат ҳудудида ташкиллаштирилиб, 32 та давлатдан 189 та жамоа қатнашган бўлса, бу йилги «ARMY–2019» ўйинлари 10 давлат ҳудудида бўлиб ўтади. Жумладан, Ўзбекистонда ҳам. Унда 85 та давлат иштирок этиши кутилмоқда. 6 мингдан ортиқ иштирокчи 32 комплект медаллар учун кураш олиб боришади.\n25 июлдан 19 августга қадар ўтадиган мусобақада Ўзбекистон Республикаси қуролли кучлари 14 та йўналиш: «Қўшин разведкаси аълочиси», «Хавфсиз маршрут», «Эльбурс ҳалқаси», «Йўл патрули», «Содиқ дўст», «Мерганлар марраси», «Қурол устаси», «Мусаффо осмон», «Танк биатлони», «Артиллерия олови устаси», «Дала ошхонаси», «Ҳарбий ралли», «Рембат» бўйича иштирок этади. Шунингдек, «Ҳарбий-тиббий эстафета» мусобақасига мезбонлик қилмоқда.\nЎзбекистонда ўтадиган «Ҳарбий-тиббий эстафета» ҳарбий врачлар ва тиббий бўлимлар ўртасидаги ўқ отиш, махсус тиббий кўникмаларни (биринчи ёрдам, ярадорни жанг майдонидан олиб чиқиш ва бошқаларни) бажариш бўйича мусобақадир. Мусобақа индивидуал маҳорат ва жамоа биринчилиги каби икки босқичда олиб борилади.\nФориш тоғ полигонида ташкиллаштириладиган 12 та давлат — Арманистон, Ангола, Вьетнам, Зимбабве, Мьянма, Озарбойжон, Тожикистон, Хитой, Қозоғистон ва Ўзбекистон иштирок этади. Венесуэла кузатувчи мақомида қатнашади.\nПресс тур давомида полигонда яратилган шароитлар, жумладан, янгидан барпо этилган ошхона, ётоқхоналар ва сузиш ҳавзаси, шунингдек, мусобақа ўтказиладиган майдонлар таништирилди. Бутун полигон ҳудуди текин вай-фай билан таъминланган. Кутубхона ўзбек, рус ва инглиз тилидаги китоблар билан таъминланган.\nЭнг қизиғи, хориждан ташриф буюрувчи меҳмонлар учун республикамизнинг ҳар бир вилояти удумларидан ҳикоя қилувчи махсус дўконлар тайёрлаб қўйилган. Бу ерда меҳмонлар миллий кийим кечаклар ва бошқа эсдалик совғалари харид қилишлари мумкин.\nХорижий меҳмонлар ва маҳаллий аскарлар учун нақд пул чиқарувчи, валюта айрибошловчи банкоматларгача ҳозирлаб қўйилган.\nГенерал-майор Азизбек Икромов мусобақа ғолибига Chevrolet Gentra автомобили берилишини таъкидлаб ўтди.\nПресс-тур давомида журналист ва блогерларни Россиядан харид қилинган «Тайфун» ҳарбий машинасида полигонни айлантиришди. Ҳарбий машиналар ва ҳарбийлар иштирокида кўргазмали чиқиш намойиш этиб берилди.\nҚайд этиб ўтиш жоизки, ўта қисқа муддат ичида Форишдаги ҳарбий тоғ полигонида улкан бунёдкорлик ишлари амалга оширилганининг гувоҳи бўлдик. Жаҳон андозаларига мос равишда жиҳозланган, янгидан барпо этилган полигон биноларида ҳар қандай даражадаги меҳмонни кутишдан уялмаймиз.\n12:35 / 09.09.2019\nЎзбекистон ва Тожикистоннинг ҳарбий машқларида шартли террорчиларни йўқ қилиш амалга оширилади\n12:03 / 09.07.2019\nТожикистон ва Хитой кенг кўламли ҳарбий машқлар ўтказади


07:53 / 07.10.2017\nШу йил октябрь ойининг иккинчи ярмидан эътиборан Adidas концерни «Adidas Made For» (AM4) кроссовкаларини ишлаб чиқаришни бошлайди. Уларнинг бошқаларидан фарқли жиҳати роботлар томонидан ясалганидир. Уларни дунёнинг 6 шаҳри: Лондон, Париж, Лос-Анжелес, Нью-Йорк, Токио ва Шанхая аҳолиси харид қила олади. Бунда Лонон ва Париждаги сотувлар яқин орада бошланади, бошқаларига 2018 йил бошида етказиб берилади.\nКонцерннинг биринчи тўлиқ роботлаштирилган заводи Германияда ишга тушишга шай ҳолатда. У юқорида қайд этилган шаҳарлардаги дўконларни тўлиқ маҳсулот билан таъминлай олади. Енгил ва қулай AM4 сериясидаги кроссовкалар йирик мегаполисларда яшайдиганлар учун махсус ишлаб чиқилди. Пойабзаллар ҳар бир шаҳарнинг иқлими ва ландшафтини эътиборга олган ҳолда ишлаб чиқарилгани боис, моделлар бир-биридан фарқланади.\nAdidas фирмасининг иккинчи роботлашган заводи АҚШнинг Атланта шаҳрида очилади. Унинг ишлаб чиқариш қувватлари нафақат бир моделни ишлаб чиқишга етади. Концерн аллақачон ишлаб чиқаришни автоматлаштириш йўлини танлаган ва пойабзаллар учун тагликларни 3D-принтер воситасида ишлаб чиқаришни йўлга қўйган эди.


Тил – миллатнинг маънавий бойлигидир. Тил нафақат муаммола воситаси – балки халқнинг маданияти, урф-одати, унинг турмуш тарзи, тарихидир. Айнан тил туфайли инсоният у ёки бу халққа мансублигидан фахрланиб яшайди. Шу сабабли ҳам ҳар бир халқ ўз тили сақланиб қолиниши учун ҳаракат қилади.\nЮртимизда она тилимизни сақлаш, унинг софлигини таъминлашда Ўзбекистон Республикасининг “Давлат тили ҳақида” ги Қонуни мустаҳкам асос бўлиб хизмат қилмоқда. Ушбу ҳужжатга асосан бугунги кунда тилимиз барча соҳаларда кенг қўлланилмоқда, халқаро минбарларда баралла янграмоқда.\nҚарорга кўра, юртимизнинг барча гўшаларида тилимизни мадҳ этувчи бадиий ва маданий-маърифий тадбирлар, турли кечалар, анжуманлар, танловлар ўтказиш белгиланган.\nЎзбекистон “Миллий тикланиш” демократик партияси ҳам қарор ижросини таъминлаш борасида муайян ишларни олиб бормоқда. Партиянинг Самарқанд вилоят кенгаши томонидан Каттақўрғон шаҳридаги 17 ихтисослаштирилган давлат мактабида ўтказилган “Тил-миллат фахри” мавзусидаги тадбир ҳам шу муҳим қарор ижросига бағишланди.\nУнда сўз олганлар давлат тилини ривожлантириш ҳар бир халқ мустақиллигининг, миллат маънавий ўзлигининг энг муҳим шартларидан бири эканлигини таъкидладилар. Она тилимиз софлигини таъминлаш ва янада ривожлантириш, унинг давлат тили сифатидаги ўрни ва аҳамиятини кучайтириш лозимлигига урғу қаратдилар. Бу борада қилиниши лозим бўлган ишлар, олдимизда турган муҳим вазифалар хусусида фикр-мулоҳазаларини билдиришди.\nШундан сўнг мактабнинг юқори синф ўқувчилари томонидан тилимизни улуғлаш, унинг нуфузини сақлаш борасида тайёрланган адабий-бадиий дастур намойиш этилди. Ўқувчилар ўз чиқишларида она тилимизни улуғловчи шеърлардан наъмуналар ўқиб, қўшиқлар ижро этишди.\nТадбир якунида Ўзбекистон “Миллий тикланиш” демократик партияси сафига қабул қилинган мактаб ўқитувчиларидан бир гуруҳига ташкилотнинг аъзолик гувоҳномаси ва эсдалик совғалари топширилди. Тадбирни юқори савияда ташкил этишда фаоллик кўрсатган ўқувчилар эса партиянинг совғалари билан тақдирландилар.


Меҳнат хавфсизлиги қоидаларига риоя қилмаслик сабаби – билимсизлик\nМеҳнат хавфсизлиги талабларига риоя қилмасликнинг асосий сабаби билимсизлик. Иш учун зарур хавфсизлик воситалари билан эса, ходимни иш берувчи таъминлаши керак.\nСўнгги вақтларда иш жойларида турли хил бахтсиз ҳодисалар оқибатида ишчи-хизматчиларнинг ногирон бўлиб қолиши, ёхуд уларнинг ҳаёт билан видолашиш ҳолатлари кузатилмоқда. Шу билан корхона ва ташкилотларда меҳнат хавфсизлигига риоя қилиш, бу борада тўғри тарғибот-ташвиқот ишларини олиб бориш кун тартибига чиқмоқда. Kun.uz мухбири Бандлик ва меҳнат муносабатлари вазирлиги, Меҳнат муҳофазаси давлат инспектори Нозима Сулаймоновага ушбу соҳага доир саволлар билан мурожаат қилди.\n- Корхоналарга ёки бирор ишлаб чиқариш субъектларига борганимизда меҳнат хавфсизлигининг оддий қоидаларига ҳам риоя қилинмаётганига кўп гувоҳ бўламиз. Мисол учун, Жанубий Кореяда оддий ишни бажараётган ишчи ҳам қўлида қўлқоп билан ишлайди. Бизда меҳнат хавфсизлиги қоидаларига риоя қилиш билан боғлиқ ҳолат қанақа, бугунги кунда, вазирликнинг хулосаси?\n- Энди давлат назоратини амалга оширганимизда кўплаб ташкилотларга борамиз. Шундайлари бор, кўрганда баҳри-дилинг очилади, хавфсизлик техникаларига риоя қилишади, лекин шундай ташкилотлар ҳам борки, иш берувчи томонидан бепарволик қилинади.\nНа тиббий кўрикдан ўтказади, на ҳимоя воситалари олиб беради. Бу борада бизлар, текширишдан аввал, профилактика, яъни тушунтириш ишларини амалга ошириб келмоқдамиз. Иш берувчилардан илтимосимиз бор эдики, меҳнатни муҳофаза қилиш маданиятини ўзларига жорий қилишса, кучайтиришса. Шундагина, иш жойларида рўй берадиган ҳар хил бахтсиз ҳодисаларнинг келиб чиқиши бартараф этилади.\n- Нима деб ўйлайсиз, ўзбекистонлик ишчи-хизматчилар ўз хавфсизликларига унчалик ҳам эътибор бермаслигининг сабаби нимада? Шундай ҳолатлар ҳам кузатиладики, раҳбар барча шароитни қилиб қўйган, керакли жиҳозларни олиб берган, аммо ишчи кўзига кўзойнакни тақмайди, қўлига қўлқопни киймайди.\n- Тўғри, ходимларда ҳам айб кўп. Биз ҳозир меҳнатни муҳофаза қилиш соҳасида ходимларга тегишли ҳуқуқ ва мажбуриятларни ишлаб чиқдик. Ходимлар ўз соғлиғини ўзлари сақламаса, қайғурмаса, четдаги одам буни унга уқтиролмайди ҳам. Ходимлар орасида беэътиборлик жуда ҳам кўп. Бунинг сабаби, билимсизлик. Талабни бажармайди. Хавфсизлик бўйича дарсларда иштирок этмайди. Тиббий кўрикка борганида, маълумотномани бошқа йўллар билан олиб келиш ҳолати бўлиши мумкин.\n- Ходим меҳнат хавфсизлигига қатъий риоя қилиши учун нима қилиши керак?\n- Қонунга итоаткор бўлиши, қонун-қоидаларни яхши билиши керак. Ўз соғлиғига эътибори кучли бўлиши лозим. Иш берувчи томонидан шакллантирилган талабларга риоя қилса, ҳимоя воситаларидан тўғри фойдаланишни билса, улардан фойдаланиш истаги бўлса, ходимлар аввало ўз хавфсизликларини таъминлаган бўлишади.\n- Хавфсизлик воситалари билан ким таъминлаши керак? Иш берувчими ёки ходимнинг ўзи?\n- Барча хавфсизлик ҳимоя воситаларини иш берувчи ўзининг ҳисобидан ходимларга бепул таъминлаб беради.\n- Мана касб касалликлари борлигини биламиз. Эртадан кечгача ўтириб ишлайдиганлар бор. Умуман, касб касалликлари нима ва уларга қандай курашиш керак бўлади, шулар ҳақида тушунча беринг.\n- Биласизми, ҳар бир иш жойида зарарли ва хавфли омиллар мавжуд. Хавфли омиллар даражаси юқори бўлса, ишчи, албатта, шикастланиши мумкин. Яъни бахтсиз ҳодиса содир бўлади. Зарарли омиллар таъсирида одамлар муайян бир касалликка чалиниши мумкин. Бунда, иш берувчи шу омилларни бартараф этиш ёки уларнинг инсон саломатлигига салбий таъсирини камайтириш устида ишлаши талаб этилади. Мисол учун, зарарли омиллар миқдори кўп бўлса, иш ҳақи сақланиб қолган ҳолда, иш вақти камайтирилади. Алоҳида бир ташкилотлар ходимларини даволаш-профилактика чораларини қўллайди.\n- Энди меҳнат хавфсизлиги талабларини хизматчиларнинг бажариши билан боғлиқ саволга қайтсак. Иш берувчи мазкур қоидалар ёки талабларни ишчи томонидан бажарилиши таъминлаш учун қандай таъсир чораларини кўра олади?\n- Яхши савол бердингиз. Меҳнатни муҳофаза қилиш тўғрисидаги ЎзР қонунининг 22-23-моддаларида иш берувчи ва ишчиларнинг меҳнат муҳофазасидаги ҳуқуқ ва мажбуриятлари белгиланган. Унга кўра,\n• ишчи ходим тиббий кўрикдан ўтмаган бўлса;\n• меҳнатни муҳофаза қилиш бўйича ўқимаган ёхуд малакасини оширмаган бўлса, иш берувчи ушбу ходимни иш жойига қўйиши мумкин эмас, тақиқланади.\nАммо, иш берувчи барчасини ташкиллаштириб қўйди, лекин ходим бепарво бўлса, иш берувчи ходимни ишдан четлаштира олади, мунтазам давом этса, интизомий чора қўллаши, яъни ҳайфсан эълон қилиши, маошидан 50 фоизгача миқдорда ушлаб қолиши мумкин. Шунда ҳам хавфсизлик қоидаларига риоя қилмаса, Меҳнат кодексига биноан шартномани бир томонлама бекор қила олади.


Ўзбекистон Тожикистонга газни 150 доллардан сотмоқчи\n“Тожикгаз” давлат унитар корхонаси Ўзбекистоннинг “Ўзтрансгаз” компанияси билан келгуси йилда Тожикистонга қарийб 1 миллиард куб метр табиий газ етказиб бериш бўйича шартнома имзолади.\nТошкентда ўтказилган музокаралардан қайтиб келган “Тожикгаз” раиси Фатҳиддин Муҳсиддинов сўзларига кўра, Ўзбекистон ҳар минг куб метр газ учун 150 доллар сўрамоқда.\nУ Тошкентга сафаридан мақсад ҳам ўзбекистонлик ҳамкасблари билан табиий газ нархини кўтармаслик борасида келишиб олиш бўлгани, аммо Ўзбекистон томони бу таклифни қабул қилмаганини билдирди.\n“Табиий газ нархининг бу тариқа ошиб кетиши мамлакатда жуда катта иқтисодий муаммолар келтириб чиқаради. Бироқ Ўзбекистон томони газ нархини жаҳон бозорига қараб белгилашини, чунки табиий газга эҳтиёж йил сайин ошаётганини билдирди”,- деди Фатҳиддин Муҳсиддинов.\nМаълум бўлишича, томонлар фақат етказиб бериладиган газ ҳажми борасидагина келишувга эриша олган. Аммо газ нархига оид бирорта ҳужжат имзоланмаган. Томонлар нарх юзасидан музокараларни давом эттирмоқда.\nЎзбек газининг қимматлашиб бораётгани оддий тожикистонлик истеъмолчиларни ҳам ташвишга солмоқда.\n“Мамлакат аҳолисининг ўртача маоши 40 сомоний ёки тахминан 10 доллардан сал ортиқроқ. Ўз-ўзидан маълумки, кишилар газ пулини тўлай олмайди. Шунинг учун иқтисодий босим остида қолган аҳолида норозилик бўлиши табиий. Газ нархини оширишга қўшнимизнинг ҳақи бор. Аммо ҳукуматимиз ўз фуқароларига ғамхўрлик қилиши ва бу масаланинг ечимини топиши шарт”,- дейди душанбелик Абдумўмин Холиқов.\nКузатувчилар ҳам ўзбек гази нархи 50 фоиз ошиши мамлакат саноат корхоналарини фалажлаб қўйиши ва бу эса саноат маҳсулотлари баҳоси 50-60 фоиз кўтарилишига сабаб бўлишини билдирмоқда.\nТаҳлилчи Исмоил Талбаков сўзларига кўра, газ нархи ошиб кетиши туфайли саноат корхоналари ишлаб чиқараётган маҳсулотлар таннархи ўсиши оддий аҳоли ҳаётини қийинлаштиради. Корхоналарнинг айримларида эса иш умуман тўхтаб қолиши мумкин.\nИ.Талбаков Ўзбекистон ўз гази нархини шундай ошириб борса, Тожикистондан ундан воз кечиб, Туркманистондан газ сотиб олиш борасида музокаралар бошлаши кераклигини таъкидлади.\nАммо “Тожикгаз” раҳбари Ф.Муҳсиддинов туркман газини импорт қилиш борасида гапиришга ҳали вақт эрта эканини маълум қилди.\n2007 йилда Тожикистон Ўзбекистондан 700 миллион куб метр газнинг ҳар минг куб метрини 100 доллардан сотиб олмоқда. “Тожикгаз” етказиб берилган газ учун “Ўзтрансгаз”дан 3 миллион доллар қарздор бўлиб қолган.


"Шўртан" собиқ икки мураббийига 550 миллион сўм тўлади, яна 321 миллион қолди / CHAMPIONAT.asia\n07:58МЮ ҳам “Милан” футболчиси учун курашга қўшилди 0 07:53Лаутаронинг “Барселона”га трансфери амалга ошмаслиги мумкин 0 02:11"Реал" ва ПСЖ нишонида турган сербиялик футболчи жароҳатга йўлиқди 1 02:00Гризманн Қатардаги мундиалдан кейин MLSга кетади. У фаолиятини АҚШда тугатмоқчи 1 01:55Португалия. "Порту"нинг кетидан "Бенфика" ҳам очко йўқотди 1 01:30"Барселона"нинг собиқ футболчиси "Локомотив"да (Москва) иш бошлайди 0 01:08"Манчестер Сити" "Арсенал" билан, "Тоттенхэм" МЮ билан ўйнайди (АПЛ тақвими) 1 00:41Санчо "Боруссия"нинг рухсатисиз Англияга учиб кетган. Клуб буни оммадан яширди 4 00:22Моуринью собиқ шогирдини "Тоттенхэм"га чорлаяпти 0 23:59"Тоттенхэм" йирик миқдорда қарз олди 1 23:50"Ўзбекистон миллий терма жамоасида бош мураббий алмашиши мумкин!" – Шаҳбоз Беғамов 81 23:39"Футбол ретро талқинда" (51-сон) 0 23:32Иньеста: "Мукаммал футболчида Роналду ва Рамоснинг ҳам хусусиятлари бўлиши керак" 13 23:07"Ювентус" 12 июнда "Милан" билан тўқнаш келади 1 22:49"Аталанта" "Челси" футболчисини харид қилди 0\n"Шўртан" собиқ икки мураббийига 550 миллион сўм тўлади, яна 321 миллион қолди\nТеглар : Шўртан ПФЛ Игорь КриушенкоДиёр Имомхўжаев\nПФЛ бош директори маслаҳатчиси Диёр Имомхўжаев "Шўртан" клубидаги муаммолар ҳақида маълумот берди.\nКлубларнинг қарзи осилиб ётмаслиги ПФЛ учун муҳим. Бир йил жиддий ишласак, шундай муаммолардан қутилишимиз мумкин деган хом хаёлларимиз бор.\nҒузорнинг “Шўртан” клуби ФИФА билан ёзишмаларини тўхтатмаган. Жамоанинг айтишича, беларуслик мураббийлар Игорь Криушенко ҳамда Виталий Варьвончикка 2016 йилдаёқ тўланиши керак бўлган пуллар шу йилнинг 1 апрелига қадар тўлиқ ўтказилар экан.\n“Шўртан” ҳозиргача Криушенкога 445 миллион сўм тўлаган (таҳминан 54 минг доллар). Энди яна 248 миллион сўм ўтказиши керак. ФИФА қоидаларига кўра, ўз вақтида тўланмаган ҳар қандай сумма бир йил давомида 5 фоиздан пеня ҳосил қилади.\nҒузор клуби Варьвончик учун ҳозиргача 105 миллион сўм тўлаган (таҳминан 13 минг доллар). Яна 73 миллион сўм ўтказиб бериши керак. Худди ўша 4 йиллик пеня бунда ҳам бор.\nЖамоа қўшимчасига Мурод Отажонов, Ёрқин Назаров, Сардор Хурсанов, Азиз Ғуломхўжаев кабилардан ҳам қарздор. Яна бир-икки киши чиқиб келса керак олдинда. Маълумот учун, ФИФА қоидаларига кўра, қарздорлик масалалари учун даъво муддати 2 йилдир, - деб ёзади Диёр Имомхўжаев телеграмдаги ўз каналида.\nМанба\t: t.me/diyorimamkhodjaev\n"Навбаҳор" билан ўйинга тайёргарлик кўраётган "Насаф" машғулотларидан ГАЛЕРЕЯ 50\n"Ди Стефано ва Роналду" — "Реал" тарихидаги энг яхши футболчилар 18\nМарадона мураббийлик фаолиятини давом эттиради 1


Баҳрайн термаси бош мураббийи: Ўзбекистонга уч очко учун келдик\n14:13 / 28.03.2016\nЖЧ-2018 саралаши доирасида Ўзбекистон ва Баҳрайн терма жамоалари ўртасида кечадиган ўйин олдидан ўтказилган матбуот анжуманида рақиб жамоа бош мураббийи, 1986 йили Аргентина терма жамоаси билан жаҳон чемиони бўлган собиқ футболчи Серхио Батиста ва футболчи Ҳумаер Асвал иштирок этди. Бу ҳақда uff.uz сайтида маълум қилинган.\nСерхио Батиста: Яманга қарши кечган ўйинда анча ўзимизга келиб олдик. Жамоамиз бу ўйинга куч сақлашга ҳам муваффақ бўлди. Биз Ўзбекистонга қарши кечадиган ўйинга тайёрмиз. Биз жуда кучли рақибга қарши майдонга тушамиз ва Ўзбекистон терма жамоаси уч очко учун ўйнашини биламиз. Шу билан бирга биз ҳам ғалаба учун бу ерга келганмиз. Яманга қарши кечган ўйин аллақачон ёддан чиқарилди ва эртага бўладиган ўйинга тайёрмиз.\n- Эртага бўладиган ўйинда кучли жисмоний тайёргарлик ҳам талаб қилинади. Бундай ўйинга қай даражада тайёрсиз?\n- Биз нафақат жисмонан, балки тактик ва руҳий жиҳатдан ҳам жуда яхши тайёргарлик кўрганмиз. Ўзбекистон қай даражада кучли эканини яхши биламиз ва шунга монанд тайёргарлик олиб борганмиз.\n- Ўзбекистонга қарши кечган дастлабки баҳсдан сўнг анча вақт ўтди ва бу вақт оралиғида жамоангизда қандай ўзгаришлар бўлган?\n- Ўзгаришлар бўлган, аммо жамоамизнинг асосий фалсафаси аниқ бўлиб қолаверади. Ҳар қанча ўзгаришлар бўлмасин, бизнинг мақсадимиз ўзгаришсиз қолаверади.\n- Эртага ёмғир ёғиши ҳақида хабарлар бор. Майдон ҳолати билан танишдингизми ва эртага ёмғир ёққан тақдирда жамоангиз бундай шароитда ўйнашга тайёрми?\n- Эртага ёмғир ёғмаса, жуда яхши бўлар эди. Аммо биз ёмғирли ҳавога ҳам тайёрмиз. Жамоамиз ҳар қандай шароитда тўп суришга тайёр. Эртага стадионга келадиган мухлислар ҳам чиройли ўйин кўриш ниятида бўлиши табиий. Бунинг учун майдон қуруқ бўлиши керак.\n- Эртага Баҳрайн қарши ҳужумга асосланган ҳимоявий ўйин намойиш қиладими ёки жамоангиз очиқ, ҳужумкор ўйин намойиш этишга журъат эта оладими?\n- Бизнинг асосий фалсафамиз, қаерда тўп суришимиздан қатъи назар - ҳужумкор ўйин намойиш қилиш ва ғалаба қозониш. Шу билан бирга Ўзбекистон терма жамоасининг салоҳияти ва кучини яхши биламиз ҳамда унутмасликка ҳаракат қиламиз. Аммо биз уч очко учун ҳужум қилиш лозимлигини ҳам яхши биламиз.\n- Илгари Баҳрайн анча кучли ҳисобланарди, аммо охирги вақтларда жамоа кучи бироз пастлагандек. Баҳрайн клублари ҳозир фақат ОФК Кубоги билан чекланмоқда. Балки терманинг кучсизланишига сабаб шундадир?\n- Баҳрайнга келганимга энди 10 ой бўлди ва бу вақт оралиғида Баҳрайн футбол федерацияси ёрдами билан ижобий ўзгаришлар қилишга интилмоқдамиз. Яна бир нарсани айтиш лозим, охирги вақтларда нафақат Баҳрайнда, балки бутун дунёда футбол ўзгарди. Баҳрайнда футболни кучайтириш учун кўп ишлаш кераклигини биламиз. Охирги вақтларда замон тақозоси билан кучайишда давом этиш зарурияти туғилди ва биз буни ҳис қилиб турибмиз. Бунинг учун тезис ва лойиҳаларга эгамиз. Улар амалга ошириган тақдирда Баҳрайн яна етакчилар орасига қайтади.


Чемпионат қандай давом эттирилади? Диёр Имомхўжаев билан интервью\nСпорт 22:49 / 05.06.2020 12990\n– Диёр, чемпионат тикланиши маълум бўлгач, клублар машғулотларни бошлаб юборди. Улар яна қўшимча текширувлардан ўтадими?\n– Шу вақтгача 6-7та клуб коронавирусга тест топшириб бўлган. Ўйинлар бошлангунча ҳаммани текшириб бўламиз.\n– Жамоаларнинг стадионга келиш тартиби қандай бўлади?\n– Клублар стадионга бошқа-бошқа вақтда келади. Биз махсус ролик тайёрлаяпмиз ва унда клублар стадионга келишидан автобус дезинфекция қилинишигача кўрсатилган. Масалан, автобусда олдин ҳамма ёнма-ён ўтирган бўлса, ҳозир «зигзаг» кўринишида ўтиришади. Бундан ташқари, ҳар бир футболчи ечиниш хонасигача текширувдан ўтиб кириб боради. Ўйинга ярим соат қолганида спорт журналистларини битта-битта текшириб киритишни бошлаймиз, чунки ўйин бошлангунга қадар футболчилар ва журналистларнинг учрашишига йўл қўймаслик керак. Журналистлар, фотографлар ўз ўрнини эгаллагач, футболчилар майдонга чиқиб келади. Стадионда футболчилардан бошқа ҳамма ниқобда бўлади.\n– Мухлислар бўлмаганидан кейин стадионда милиция ходимларининг ҳам кераги бўлмас?\n– Милиция ходимлари стадионда бўлиши шарт. Биринчидан, бу протоколда кўрсатилган. Бундан ташқари, ўйинга киришни хоҳлаб қолувчи қизиққон мухлислар учраб қолиши мумкин. Милиция ходимларисиз тартибни сақлай олмаймиз. Стадионда умумий ҳисобда 250 киши бўлишини мўлжаллаяпмиз. Бундан оширмасликка ҳаракат қиламиз.\n– Ўйинларнинг ўтишида асосий ишни мезбон жамоа қилса-да, ПФЛ барчасини назорат қилади. Шу томондан олганда, ПФЛ ҳозир тўлиқ иш фаолиятига ўтди десак бўладими?\n– Тўлиқ бўлмаса ҳам, иш жараёнига аралашиши шарт бўлган ходимлар ишга чиққан. Карантин талаблари 15 июнгача узайтирилган, аммо биз мусобақани ўтказишимиз керак, шу сабаб керак ходимларимиз ишламоқда. Ҳозир иш энг кўп бўлган вақт.\n– ПФЛ «Бунёдкор» стадионида икки йилдан буён фаолият олиб бормоқда. Бу ерда қайси асосида ишлайсизлар?\n– «Бунёдкор» стадионига ижара тўлаймиз. Бизга умумий 8та хона ажратилган. ПФЛ доим ёпиқ ташкилотдек кўринган, лекин ундай эмас.\n– Бизда клублар ҳар хил. Суперлигада ҳам, Про-лигада ҳам. Уларнинг имконияти ҳам бир хил эмас. Масалан, «Бунёдкор» клубида ҳаммаси жойида. Лекин баъзи клубларда муаммо узоқ йиллардан буён мавжуд ва шундай бўлса-да, улар чемпионатга қўйилмоқда...\n– Кўпчилик бизга лицензиялаш талабини қўйиб олгансизлар, бу нега керак, деб айтади. Лекин ривожланишга бусиз эришиб бўлмайди. Талабни айнан лицензиялаш бўлими қўяди. Йиллар давомида клублар лицензиялашдан осон ўтиб келган. Масалан, «Қўқон-1912» стадионида бошида кечаси футбол ўйнаб бўлмасди. Талаб қўйилгандан кейин ҳозир стадион ёриткичлари 300 люксга чиққан. Талаб аста-секин ошириб борилади. Клублар босқичма-босқич ривожланиб бориши учун лицензиялаш керак. Ҳозир Суперлига ва Про-лигадаги барча стадионларда минимум талаблар бажарилган. ОФКда бу тартиб қандай? Улар биринчи йил академияга эътибор беришади, кейинги йил бошқа талаб қўйилади. Шу тартибда инфротузилма шаклланади.\nҲозир биз аудит текширувини жиддийлаштириш устида ишлаяпмиз. Яъни, клублар қанча пул топяпти, қанча ишлатяпти буни текшириш керак. Аввал пул клубга тушган ва ишлатиб юбораверишган. Одамлар давлат пул беради ва булар сарфлайверади, деб ўйлашади. Уларда мана шундай хаёл бўлмаслиги керак.\n– Аудит текшируви қандай ўтказилади?\n– Аввал клублар аудит текширувини ўтказиш учун кимнидир ёллаб, ўтиб кетаверган. Энди биз бу жараённи марказлаштиришимиз керак. Яъни, фақат бизга ҳисоб берадиган аудит текширувини ўтказамиз. Ҳозир давлат активларини бошқариш агентлиги билан ишлаяпмиз. 13та жамоанинг молиялаштириш системаси уларга ўтказилади. Берилаётган ҳар бир тийин назоратда бўлиши керак.\nБиз клубларнинг футболчига қанча маош беришига индамаймиз, шунчаки пул қаерга кетаётгани назорат қилинади. Масалан, «Қизилқум»да 7 йил давомида бир киши ҳам мураббий, ҳам бошқарувчи бўлди ва кўп иш қилинмади. Охирги бир йилда ўзгариш бўлди, чунки талаб бўляпти. Насиб бўлса, ноябрда «Қизилқум»да академия қуриб битказилади.\n– Суперлига жамоалари орасида кимнинг сметаси энг юқори?\n– Албатта, бу борада «Пахтакор»га бошқа клублар яқинлаша олмайди. Лекин бунинг миқдори ҳақида маълумот бера олмайман. Клубларнинг ҳисобидаги маблағлар ҳақида бизда маълумот бор, лекин уларни ошкор қилолмаймиз. Насиб бўлса, кейинги йилдан бу маълумотлар ошкор қилиб борилади. ПФЛнинг ўзи ҳам ҳисобот беради. Худди шундай, футболчиларнинг қанча маош олиши, мукофоти қанчалиги ҳақида ҳам маълумот бор, аммо йўриқномада уларни ошкор қилиш деган банд йўқ.\nФутболчи мураббийлар 20-30 миллионгача ойлик олишади. Бу жуда кўпдек туюлиши мумкин, лекин футбол учун бу нормал ҳолат. Масалан, Жалолиддин Машарипов, Драган Черан, Эрен Дердийўқлар қолганлардан сезиларли даражада кўп маош олади, чунки улар Суперлиганинг энг асосий юлдузлари. Қайси футболчига талаб кўп бўлса, унинг маоши ортиб бораверади.\nЖамолиддин Бобожонов суҳбатлашди\n“Спутник V” вакцинасининг энг катта камчилиги маълум қилинди\nТошкентдаги сайёр қабулда 60 нафар маҳкум муддатидан аввал озод этилди\nБухорода 3 баллик зилзила қайд этилди\nҲудудларда жамоат транспортини ривожлантириш чоралари белгиланди\nТўрт вилоятда пахта режаси бажарилмади. Жами ҳосил ўтган йилгидан кўп бўлди


Ислом Каримов ҳақида ёзилган роман тақдим этилди - xabar.uz\nИслом Каримов ҳақида ёзилган роман тақдим...\n07.09.2019 14:43 0 3789\nЎзбекистон Республикасининг Биринчи Президенти Ислом Каримов номидаги илмий-маърифий ёдгорлик мажмуасида ёзувчи Луқмон Бўрихоннинг «Олов тутган одам» романи тақдимоти бўлиб ўтди.\nЯнги роман Ислом Каримов номидаги Республика хайрия жамоат Фонди томонидан нашр этилди.\nИслом Каримов 1986 йили иқтисодий ва ижтимоий жабҳада энг қолоқ ҳудудлардан бирига айланиб қолган Қашқадарёга юборилади. Ўша кезлар маҳаллий аҳолининг вилоят раҳбариятига ишончи буткул сўнган эди. «Пахта иши» деб аталган уйдирма доирасида бутун бошли меҳнаткаш халққа «ўғри», «порахўр» каби туҳматлар ёғдирилиши вазиятни янада мураккаблаштирган эди.\nИслом Каримов олдида мушкул вазифа турар эди: у одамлардаги тушкун кайфиятга барҳам бериши, халқнинг ишончини қозониб, уларда ёруғ кунларга умид уйғотиши лозим эди...\n«Олов тутган одам» романида шу каби воқеалар батафсил тасвирланган.\nИслом Каримов китоб\nТаълим 16/11, 17:05\nКитоб ўқимаган бола – қанотсиз қушга ўхшайди


Тошкентдаги 51 сайлов округида туман Кенгашларига қайта сайлов ўтказилади\n22 январ 2019, Тошкент вақти: 20:11\nСайловчи овоз бермоыда.\nТошкентдаги 51та сайлов округида пойтахт туман кенгашлари депутатлигига сайлов қайта ўтказилади.\n“Газета уз” нашрининг 25 декабрда хабар беришича, Тошкент шаҳар сайлов комиссияси 330та сайлов округидан 279тасида ўтказилган овоз бериш натижаларини қониқарли деб топган. Қолган 51та сайлов участкасида қандай сабаблар туфайли қайта сайлов ўтказилиши ҳақида маълумот берилмаган. Қайта овоз бериш куни яқин кунларда аниқланиши билдирилди.\nТошкент шаҳар сайлов комиссияси раиси Ҳамид Каримов 25 декабрда сайловнинг дастлабки натижаларини эълон қилди. Унга кўра, сайловда 1 миллион 267 мингдан кўпроқ сайловчи иштирок этган. Бу эса овоз бериш ҳуқуқига эга бўлганларнинг 81,2 фоизини ташкил қилади.\nТуман кенгашларидаги кўпчилик ўринларни Либерал-демократик партия эгаллаган. Мазкур партия 114 ўринга, “Миллий тикланиш” демократик партияси 45 ўринга, Халқ-демократик партияси 41 ўринга, “Адолат” социал демократик партияси 33 ўринга эга бўлган. Маҳаллий ўз - ўзини бошқариш органларидан 46 киши сайланган.\nДепутатликка номзод сифатида Тошкентда 1650 одам рўйхатга олинган эди. Тошкентдаги 11та туманда янгидан ташкил қилинган кенгашларнинг ҳар бирига 30 нафардан депутат сайланади.\nҲукумат қарорига зид равишда режани бажарган фермерлар ери ҳам ëппасига тортиб олинмоқда\nМирзиëев "келинглар" деди, мен "бораман" дедим (БЛОГ)


Comments Off on Сизнинг Европадаги мақсадларингиз учун хусусий самолёт ва вертолётлар\nЕвропанинг етакчи AVIAV TM (Cofrance SARL) авиаброкери ўзининг қуйидаги хизматларини таклиф этади:\nсамолёт ва вертолётларнинг ижараси,\nисталган йўналишларда чартер рейсларини ташкил қилиш,\nҳаво кемаларини сотиб олиш, қуриш ва тюнинг қилиш.\nКомпаниянинг бош идораси Ниццада жойлашган, шу билан бирга Европа, Россия, Қозоғистон, Ўзбекистоннинг бошқа шаҳарларида ваколатхоналаримиз мавжуд. AVIAV TM (Cofrance SARL) барча қитъалардаги аэропортлар билан ҳамкорлик қилади, хусусий самолётларнинг дунё базасидан фойдаланиш имкониятига эга. AVIAV TM (Cofrance SARL) авиаброкери ўз мижозлари учун ҳаво кемаларини онлайн тарзда банд қилиш учун қулай хизматни шакллантирган. Компаниянинг асосий саҳифасида хусусий самолёт ёки вертолёт, ўз хоҳишингизга қараб қўшимча хизматларни буюртма қилиш, электрон шартномани тузиш ва рейснинг тўловани амалга ошириш имконияти мавжуд. Жараён 15 дақиқадан кам вақтни олади, компаниянинг менеджери эса кеча-кундуз алоқада бўлади.\nФаолиятнинг кенг дораси\nФранция ва Монакода биз қуйидаги хизматларни кўрсатамиз:\nтанланган аэропортлардан дунёнинг исталган нуқтасигача тўғридан-тўғри авиарейслар,\nшаҳарлар орасида вертолёт таксилари,\nтанишув учун ҳаво экскурсиялари,\nвертолётни яхта, уй томи, тоғларда қўндириш,\nосмонда байрам тадбирларини ўтказиш,\nҳаво кемаларини тюнинг қилиш (яъни такомиллаштириш),\nсамолёт ва вертолётларни сотиш,\nҳаво кемаларини “нолдан” қуриш.\nAVIAV TM (Cofrance SARL) компанияси ишлашининг ўзига хос хусусияти бўлиб хизматларнинг “фойдаланишга тайёр” ҳолда кўрсатилишидир. Бу шуни англатадики, биз жараённи бошидан токи охиригача ташкил қилишни ўз зиммамизга оламиз, шу билан бирга юзага келган муаммоларни ҳам ҳал қиламиз. Мижознинг ўнлаб турли компанияларга, ўз вақти ва маблағларини йўқотган ҳолда, мурожаат қилишига зарурат туғилмайди. Агар гап самолётни харид қилиш ҳақида кетса, биз ҳар бир босқичда, муайян масалаларни ҳал қилувчи зарур мутахассисларни топамиз. Бир марталик учишни буюртма қила туриб, саёҳатчи “Кофранс” нинг ходимига қуйидагиларни топшириши мумкин– аэропортгача автомобилда трансферни ташкил қилиш,– виза ва тиббий суғурталарни расмийлаштириш,– меҳмонхоналарни банд қилиш,– ресторандан бортга тушликнинг етказилиши,– бизнес ҳамроҳлик,– етиб бориш шаҳрида консьерж хизмати ва бошқалар.\nAVIAV TM (Cofrance SARL) билан ҳамкорлик қилишнинг афзалликлари\nИшбилармон авиация бозорида 15 йиллик фаолият.\n2017 йилда Европада тиббий ташишлар бўйича етакчи.\nНуфузли авиация бизнес иттифоқлари: EBAA (European Business Aviation Association),NBAA (National Business Aviation Association) ва етакчи Avinode чартер тармоғи аъзоси.\nЗамонавий онлайн хизматлар: самолётни атиги 15 дақиқада ижарага олиш.\nЎз штатида авиация ва божхона ҳуқуқшунослари: исталган битимнинг ҳуқуқий тозалиги кафилллиги, шаффоф молиявий ҳисоботлар.\nИсталган, шу жумладан, кам учрайдиган ва мураккаб йўналишлар бўйича тўғридан-тўғри авиарейсларни ташкил қилиш.\nЗарурат туғилганда мослаштирилган йўналишлар (самолет + вертолет, вертолет + яхта).\nМижозларга хушмуомала ёндашув, сир сақлашнинг юз фоизлик кафолати.\nРус ва асосий европа тилларида эркин равишда сўзлашамиз.\nАвиаброкер хусусий рейсларга ўз устамасини қўймайди, уларни авиакомпания ёки эгасининг нархи бўйича таклиф этади.\nСамолёт ёки вертолётда хусусий учиш – бу ҳар доимо:\nюқори даражадаги қулайлик,\nкеракли шаҳарга тўғридан-тўғри саёҳат,\nетиб келишнинг аниқлиги,\nқўйилган масалаларни оператив тарзда ҳал қилиш имконияти,\nатрофдагиларнинг кўз ўнгидаги нуфуз ва ҳурмат.\nAVIAV TM (Cofrance SARL) Сизнинг ишончли ҳамкорингизга айланади, ишбилармон авиацияси оламини тушунарли ва ҳаммбоп қилади, янги муваффақиятларга эришиш ва етиб бўлмас чўққиларга кўтарилишга ёрдам беради.\nАзизлар, биз сизларни яхши кўрамиз! Францияда биз фақатгина сиз биланмиз! Сизларга омад ва янги ютуқларни тилаймиз!Сизнинг Роман ва ИНВ, Тошкент. “Кофранс САРЛ” компаниясидан Питердан Парижга тўй учун учишни буюртма қилгандик. Рейсни ташкил қилиш ажойиб: ҳаммаси ўз қақтида, бирор жойда кутиш бир дақиқа ҳам кутиш ҳам керак эмас, ҳаттоки бизга совғалар ҳам беришди. Ҳаммаси ёқимли эди, ташаккур.Арсен ва Николь, Санкт-Петербург. Биз ҳозирда хусусий самолётни буюртма қилишга тайёр эмасмиз, аммо AVIAV TM (Cofrance SARL) дан Ницца ва Монако бўйича вертолет экскурсияси жуда ҳам ёқди!! Кейинги сафар янада узоқроққа учишга умид билдириб қоламиз!!!Анна, Елена, Екатерина, Саратов, Москва. AVIAV TM туфайли Франциядаги ишбилармон авиацияси юқори чўққида. Ундан қандай фойдаланишни билсангиз ва бу учун маблағга эга бўлсангиз у бизнесни ривожлантириш учун ажойиб имкониятдир. Бу ерда мени ярим сўздан тушуниб олишларидан хурсандман. Ҳар қандай дабдаба ва расмиятчиликларсиз – фақатгина ижобий кайфият ва қўйилган масалаларни оператив тарзда ҳал қилиш. Раҳмат, сизлар билан ҳамкорлик қилиш жуда қулай.Армен, Женева.


Коронавирус тугрисидаги уйдирмалар: ахборот гигиенасининг 7 коидаси – Дарё уз Янгиликлар\nГлавная / Жамият / Коронавирус тугрисидаги уйдирмалар: ахборот гигиенасининг 7 коидаси\n30.03.2020\tЖамият Comments Off on Коронавирус тугрисидаги уйдирмалар: ахборот гигиенасининг 7 коидаси 32 Показы\nИнтернет ва ижтимоий тармоклар Covid-19 коронавируси тугрисидаги маълумот ва хабарларга тулиб кетди. Экспертлар фойдаланувчиларни ахборот гигиенасига риоя килишга чакирмокда. Ёлгон ахборотлар таркалишини тухтатиш учун сиз нималар килишингиз мумкин?\n1. Тухтанг ва фикр юритинг\nСиз албатта, якинларингиз эпидемия тугрисидаги сунгги янгиликлардан хабардор булиб туришини истайсиз. Шу боис электрон почта, Whatsapp, “Фейсбук” ёки “Твиттер”да янги ахборотни олишингиз биланок уни бошкаларга таркатишга шошиласиз.\nАммо экспертларнинг фикрича, дезинформацияга карши курашда сиз киладиган биринчи иш – тухташ ва фикр юритиш.\nКоронавирус тугрисида ижтимоий тармок ва мессенжерларда таркалган хабарлар купинча вахима келтириб чикаради.\nМасалан, март урталарида Чеченистон ва Догистондаги WhatsApp-гурухларда эркак киши ахолини озик-овкатлар сотиб олишга чакирган аудиоёзув таркалди. Бу овозни Чеченистон ички ишлар вазирининг овозига ухшатган одамлар бозорларга ёпирилишди.\nWhatsApp оркали ахборот хужумлари уюштириш барча давлатларда содир булмокда. Австрияда бир аёл хаяжон билан касалхонада эканлиги, коронавируснинг огир симптомлари аникланган барча беморлар ибупрофен ичганлиги хакида гапирган аудиоёзув таркалди. Аёл узини Полди исмли кизнинг онаси деб таништирган.\nБу ёлгон: шифокорлар ибупрофенни коронавирусни фаоллаштирувчи сабаб сифатида курсатмаган, аммо фойдаланувчилар уз якинларини чалгитган холда бу ёзувни астойдил таркатган.\nХабарни кимгадир юборишдан аввал яхшилаб уйланг, унинг ёлгон эканлиги эхтимолга канчалик якин ва агарда сизда шубха тугилса, бу хабарни юборманг.\nХабарни юборишдан олдин узингизга бир оддий саволни беринг – бу маълумот каердан келди?\nЮкорида айтилган хар икки холатда хам манбалар ноаник эди. Интернет сегментида асосланмаган хабарлар купинча “дугонамнинг дусти” ёки “кушнимнинг хамкасби”дан келади.\nБу эса деярли хар доим ушбу маълумот уйдирма эканлигини билдиради.\nМарт бошида “Фейсбук”да “магистр амакимнинг маслахатлари” жойлаштирилган пост оммалашди. Snopes сайти у биринчи булиб 84 ёшли англияликнинг сахифасига жойлаштирилган деган тахминни билдирмокда.\nГаналик телебошловчи бу пост билан узининг “Инстаграм” сахифасида булишди, бу ердан Хиндистондаги католик гурухларида, кейин эса WhatsApp ва “Твиттер”да таркалди.\nБунинг устига, пост таркалиш жараёнида узгариб хам борди. Айрим постларда окилона маслахатлар, масалан, кулларни ювиш тугрисидаги гаплар колган. Аммо вирусни кандай аниклаш тугрисида асосланмаган тавсиялар кушилган.\nАКШда хам утган хафтада шундай вокеа руй берди: америкаликлар “дустимнинг ФКБда ишлайдиган дусти” ва хатто “БМТдаги манба”га асосланган вахимали хабарлар олишди.\n“ЖССТ, Британия согликни саклаш миллий хизмати ва АКШ касалликлар таркалиши устидан назорат маркази ахборотнинг энг ишончли манбалари булиб турибди”, – дейди Британиянинг Full Fact фактларни текшириш ташкилоти ходими Клэр Милн.\nШуни хам кушиб куйиш лозим, бу ташкилотларнинг факат расмий баёнотларигагина эътибор каратиш керак.\nЭкспертлар адашиши мумкин, аммо улар “таниш шифокор” ёки дипломли амакидан кура ишончлирок.\nТашки куриниш алдамчи булади ва куплаб уйдирмалар расмий манбаларнинг хужжатларига ухшатиб тайёрланади.\nБу уйдирмалар муаллифлари йирик ахборот ташкилотлари ва хукумат муассасалари номидан хабар таркатади.\nМасалан, якинда Москвада комендантлик соати жорий этилиши тугрисидаги сохта буйрук таркалди. Хукумат буни инкор этди.\nАхборот ташкилотлари ва давлат идораларининг расмий хужжатларини хамда уларнинг ижтимоий тармоклардаги аккаунтларини сохталаштириш кийин эмас. Уйдирма муаллифлари куллайдиган яна бир усул – хабар скриншоти устига матн кушиш.\nШунинг учун ижтимоий тармокларда ахборот, хукумат ва жамоат ташкилотларининг факат текширилган аккаунтларигагина кириш керак.\nХар доим ижтимоий тармоклардаги хабарларни ишончли манбалардаги хабарлар билан солиштириб курган яхши. Агарда сизга шубхали туюлган пост ёки видео келса, уни албатта текширишни унутманг.\n4. Шубхаландингми – булишма\nАгарда хабарнинг ишончлилигига гумонингиз булса, дустларингиз ва якинларингизга юборманг. Бу муаммолар келтириб чикариши мумкин, шунинг учун хабарни “хар эхтимолга карши” юбора курманг.\nКупчилик узларида шубха тугдирган постларни тасдиклаш ёки инкор килиш учун уларни экспертлар гурухига жойлайди.\nБундай килиш фойдали, аммо гурухда пост куйишдан олдин бу постнинг тугри эканлигига шубха килаётганингиз ва маслахат олмокчи эканлигингизни билдирганингизга ишонч хосил килинг.\nЯна бир нарсани ёдда тутинг, агарда сиз жойлаган пост фаол таркала бошласа, у узгариб кетиши хеч гапмас.\n5. Фактларни алохида-алохида текширинг\nWhatsApp’да коронавирус билан боглик кенг оммалашган уйдирма айланиб юрибди. Уни турли мамлакатлардаги бир неча ун киши Би-би-сига жунатган. Ушбу аудиофайлда бир эркак “шифокор дусти бор хамкасби”нинг тавсияларини укиб беради.\nУнда фойдали ва асоссиз маслахатлар санаб утилган.\nФакт ва тукималарни биргаликда келтириш таргиботнинг асосий усулларидан бири хисобланади. Масалан, сизга тавсиялар руйхати келди, руйхатда сиз тугри эканлигини аник биладиган битта тавсия булса, колганларини хам тугри деб кабул килишингиз хеч гап эмас. Аммо руйхатнинг ярми ёки учдан бири тукималардан иборат булади.\n6. Хиссиётга берилишдан сакланинг\nОдамларда хиссиёт – куркув, нотинчлик, кайгу ёки кувонч уйготадиган хабар жуда тез таркалади.\n“Куркув – дезинформацияни харакатлантирадиган асосий кучлардан бири, у куркув туфайли “гуллаб-яшнайди”, – дейди журналистларга дезинформацияга карши курашда кумаклашувчи First Draft ташкилоти эксперти Клер Уордл.\n“Одамлар хамиша якинларига ёрдам беришни исташади, шунинг учун “Вирусга чалинмаслик учун маслахатлар” ёки “Бу дорини кабул килинг!” деган ёзувларга кузи тушиши билан, дархол харакатга тушади”, – дейди Уордл.\n7. Хакикат ва тасаввурни ажратинг\nСиз хабарни унинг ишончли эканлигини билганингиз учун бошкаларга хам юборасизми ёки у сизнинг дунё тугрисидаги тасаввурингизга мос келганлиги учунми?\nDemos институтининг ижтимоий медиани тахлил килиш маркази ходими Карл Миллернинг сузларига кура, биз купинча дунё хакидаги тасаввурларимизни тасдиклайдиган постларни бошкалар билан булишамиз.\n“Биз ёлгон маълумот тасаввуримизга мос келган пайтда унга ишона бошлаймиз. Худди ана шу вактда мия тахлил килишдан тухтайди”, – дейди у.\nПред. Наманган шахрида барча учун 9 кунлик таътил эълон килинди\nСледующая Карантин пайтида мардикор ва вактинча ишсизларга моддий ёрдам бериладими?\nСамаркандлик шифокор Эркин Хакимов коронавирусдан согайгач, бошидан утказганларини хикоя килиб берди. У ВВС узбек хизмати …


ИнтерФУТБОЛ :: + 30 ёш – бу чегара эмас: 30 ЁШДАН ОШГАН ФУТБОЛЧИЛАР РАМЗИЙ ТЕРМА ЖАМОАСИ\nГазетамизнинг аввалги сонида 18-23 ёш оралиғидаги футболчилардан тузилган рамзий жамоани эътиборингизга ҳавола қилгандик. Бугун навбат 30 ёшдан ошганларга келди. Биламизки, 30 ёшдан кейинги давр футболчи учун фаолиятининг якуний босқичи саналади. Тўғри, охирги йилларда футбол анча ўзгарди ва евроареналарни яшнатаётган фахрий ёшдаги ўйинчилар жуда кўп. Шунингдек, ўзимизда ҳам эътирофга муносиб фахрийлар етарли.\nЯрим ҳимоячи: Санжар Турсунов (АГМК). Фаолиятини катта қисмини хорижда ўтказган футболчи ўтган мавсум «Бунёдкор» сафига қўшилди. Бу йил эса Миржалол Қосимов таклифига биноан, АГМК аъзосига айланди. Турсуновнинг қанот бўйлаб рейдлари кўпчилик ёдида ва ўйлаймизки, унинг бу хусусияти ҳали йўқолган эмас.\nЯрим ҳимоячи: Шерзод Каримов («Сурхон»). Ҳа, бу футболчидан 2009 йилги ЖЧдан сўнг кўп нарса кутилганди. Бироқ анча вақт «Пахтакор»да захира футболчиси сифатида юрди. Муҳими, 2014 йилдан кейин яна катта саҳнага кўтарилди. Тўғри, «Пахтакор»дан кетгач, аввалгидек ёрқин ўйин кўрсата олганича йўқ. Шундай бўлсада, термизлик мухлислар 31 ёшли Шерзодга улкан ишонч билдиришмоқда.\nҲужумчи: Воҳид Шодиев («Қизилқум»). Асосан Миржалол Қосимов бошқарувидаги жамоаларда ўзини кўрсатган, кўплаб голлар урган футболчи. «Бунёдкор»дан кетгач, бетакрор голлари ҳам йўқолди, гўё. Ваҳоланки Шодиев вақтида Осиё кубогида Саудия Арабистони термасига муҳим гол урган, «Бунёдкор»нинг ОЧЛ доирасидаги ўйинларида ҳам ноёб иқтидорини намойиш этганди. Нима бўлганда ҳам, «Қизилқум» мухлислари 34 ёшни уриб қўйган Воҳидга катта умид боғламоқдалар.\nА.ИСКАНДАРОВ, "ИнтерФУТБОЛ" нашри


“Тошшаҳартрансхизмат” АЖ негизида йўловчи ташиш билан шуғулланувчи хусусий корхоналар фаолиятини кенг йўлга қўйиш мақсадида дастлабки қадам ташланди. Бу ҳақда акциядорлик жамият матбуот хизмати хабар бермоқда.\nҚайд этилишича, “Alixan trans servis” масъулияти чекланган жамиятига шу кунгача “Тошшаҳартрансхизмат” АЖ томонидан хизмат кўрсатиб келинган 129-“Авиасозлар шаҳарчаси — Юнусобод 17-мавзе” йўналиши тендерга қадар ушбу корхонага бириктирилди.\nКорхона томонидан йўналишга Хитойда Германия технологияси асосида ишлаб чиқарилган “Asia star” русумли 11 та автобуслар қўйилди. Ушбу автобусларнинг двигатель қисми “Евро5” стандарти асосида ишлаб чиқарилган. Газ ёқилғиси билан ҳаракатланувчи мазкур транспорт воситаси 70 та йўловчига мўлжалланган бўлиб, барча қулайликларга эга. Жумладан, кондиционер, пандус (ногиронлиги бўлган шахсларнинг чиқиб тушишлари учун мўлжалланган йўлак), 5 та кузатув камераси, монитор, двигателда ёнғинга қарши ишловчи автомат тизим билан жиҳозланган.\nМазкур корхона фаолияти шаҳар йўналишида тўла ўрганилади ва бошқа йўналишларга ҳам хусусий секторни кенг жалб этиш чоралари кўрилади, дейилган хабарда.\nВодий бошқа ҳудудлар билан Бўка-Гулистон йўли орқали боғланади\nТошкент шаҳрига ҳар қандай транспортда кириш ва чиқиш тўхтатилади\n22:51 / 22.03.2020


17 июль куни Ўзбекистонда қандай об-ҳаво кузатилади? | Qalampir.uz\n17 июль куни Ўзбекистонда қандай об-ҳаво кузатилади?\nБу қизиқ\t16 Июль 14:08 6623\nГидрометеорология хизмати маркази эртага, 17 июль куни Ўзбекистонда кузатиладиган об-ҳаво ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 20-22°, кундузи 35-37° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 20-25°, кундузи 34-39° бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади.\nҲарорат кечаси 20-25°, кундузи 35-40° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади.\nҲарорат кечаси 18-23°, кундузи 31-36° бўлади.\nРеспубликанинг тоғ олди ва тоғли ҳудудларида ҳаво бироз булутли бўлади, баъзи жойларда ўзгариб туради. Фарғона водийси вилоятлари тоғ олди ҳудудларининг баъзи жойларида қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 12-17°, кундузи 20-25° бўлади.\n29 Июль 11:10 41561\n30 Июль 08:27 39877\n28 Июль 09:32 31953\n28 Июль 12:31 28296\n28 Июль 13:55 24207


Анор мевасининг фойдали хусусиятлари тайёрлаш рецепти сирлари, оддий ва мазали\nVatanda.Com » Пазандалик » Таомлар » Анор мевасининг фойдали хусусиятлари\nХаммамизга маълумки куз кириб келиши билан улкамизда анор ва хурма пишиб етилади. Демак, бу меваларни истеъмол килиш айни вакти. Шу сабабли биз, сиз азизларимизга бугун анор мевасининг фойдали хусусиятлари хакида ва нега уни истеъмол килиш фойдали эканлиги борасида тухталишни лозим топдик.\nАнор меваси барча меваларнинг кироли хисобланади. Унинг тук кизил ранги кузни камаштиради. Анор нафакат мазали, балки витаминларга бой, узок йиллар мобайнида табобатда хам кулланилиб келинадиган мевалардан биридир. Анор фойдалилиги тан олинган булиб, унда организмнинг яхши фаолият курсатиши учун барча керакли витаминлар мавжуд.\nАгар сиз гушт махсулотли таомларни истеъмол килмасангиз ва вегетариан булсангиз, албатта шу мева сизнинг дастурхонингиз устида доимий равишда булиши керак. Чунки унда гушт махсулотида мавжуд 15 аминокислоталар бор. Унда яна асосий булган С, Р, Б6 ва В12 турт витаминлари мавжуд. Анор яна йод, калий, кальций, темир ва кремний каби минералларга бой.\nАнор устки кисмидан куриган, ичи эса яхши пишган ва сувли булиши керак. Чунки сиз анорни пусти силликрок вактида узиб олган булсангиз у такдирда анор хали яхши етилиб пишмаган булади. Шунинг учун анорни пусти куриганрок булиши керак. Анорнинг пусти бизга унинг пишган ёки пишмаганлиги хакида билиш имконини яратади. Анор шарбати жуда хам фойдали булиб, уни кон камлик касаллигида, атеросклерозда, бронхиал астмада, ангинада, диабет касалликларида истеъмол килиш тавсия этилади.\nАнорнинг пусти, дони хам фойдалидир. Уларнинг хар биридан турли йуналишларда фойдаланилади. Анорнинг пустини чойга кушиб ичилса, у уйкусизлик дардига учраганларга ва асаб тизими толиккан ва стресс холатда юрган инсонларга фойдалидир. Яна томогингиз ориб колса, шифокор хузурига етиб боргунингизча анор пустини кайнатиб унинг сувида чайсангиз анча ёрдам беради. Чунки унинг таркибидаги органик кислоталар инфекцияни йук килиш имконига эга.\nАнорни яна косметик восита сифатида хам аёлларимиз уз гузалликларини саклаш учун куллашлари мумкин. Юз терингиз ёгли ва хусунбузарлар гохида сизни безовта киладими? У такдирда сиз анор пустини майдалаб зайтун ёгида салгина ковуриб олиб, уни музлатгичда сакланг ва хафтада икки мартадан куп булмаган холда юзингизга никоб килинг.\nШуни айтиб утиш жоизки, анор овкат рационига киритилган булса ва уни истеъмол килиб турилса юрак хасталиклари юзага келишини ва аёллар кукрак раки олди олинган булиши мумкин. Анор доналари эса юкори босимли касаллар учун жуда фойдали, у босимни секин-аста тушишига ёрдам беради. Шуни эслатиб утишимиз керакки, ошказон яра касаллиги мавжуд инсонларга анорни истеъмол килиш тавсия этилмайди. Чунки у жуда хам нордон ва кислоталидир. Анор шарбатини узини ичиш тишларимиз эмалини емирилишига олиб келиши мумкинлиги сабабли, унга озгина кайнатилган сув кушиб ичиш максадга мувофик булади.\n09/08/2020 Билл Гейтснинг болалиги тоғрисида қизиқарли 8 факт\n09/08/2020 Дунёдаги энг қиммат идишлар\n08/08/2020 Ласос кремли рулет


“Адолат” партияси депутати доллардан воз кечишга чақирди\n17:33 12 Июл 2020\n10:41 15.10.2019 Ҳавола олиш\nҚонунчилик палатаси депутати Ўзбекистон Марказий банки ва иқтисодчиларини доллардан воз кечишни бошлашга чақирди.\nТОШКЕНТ, 15 окт – Sputnik. Доллардан воз кечиш пайти келди – деди “Адолат” партияси депутати Ёрмамат Холияров.\nДепутат ўз нутқида бугунги кунда дунёда тобора кўпроқ мамлакатлар ўзаро савдо-иқтисодий муносабатларда доллардан воз кечаётганини хабар қилган. Улар орасида Россия, Туркия, Хитой, Эрон каби давлатларни санаб ўтган.\n"Марказий сайлов комиссияси эшитади"\n“Халқаро пул ўтказмаларида ҳар бир давлат ўз миллий валютаси билан ҳисоб-китоб қилишига ўтиши халқаро иқтисодиётни янада жадал ривожлантиришга туртки бўлади. Шунингдек, бу йирик давлатларнинг нисбатан кичик давлатларга нисбатан эҳтимолий таҳдидни йўқга чиқаради.\nДемак, мамлакатимиз банк сиёсати қонунчилигида янги нормалар ва уларнинг амалиётини синаб кўриш устида Марказий банк хозирдан иш бошлаши зарур ва бу ўта долзарб масаладир. Иқтисодчилар, огоҳ бўлинг!\nХориж валютаси ҳукмронлиги даври ўзгариш пайти келмоқда. Тағин яна 30 йил қўл қовуштириб ўтирдик, дея ер чизиб юрманг. Бу инфляцияга қарши курашда самарали услубдир. Кутманг ва яна баҳона қидирманг!”, - деб ўз сўзини якунлаган Қонунчилик палатаси депутати.\nЎзбекистон, Қозоғистон ва Қирғизистон коронавирус авж олаётгани боис карантин чораларини қайтармоқда. Қирғизистонда ҳам коронавирус ҳолати 10 мингтадан ошиб кетди. Тожикистон эса деярли 80 фоиз беморларини даволашга муваффақ бўлди.\nТошкентда қаерда коронавирусга тест топшириш мумкин – рўйхат\nССВ пойтахтдаги коронавирусга тест топшириш мумкин бўлган марказлар ҳақида маълумот берди. Рўйхатда 10 та санитария-эпидемиологик осойишталик марказлари ўрин олган.\nКарантин даврида ёрдамга муҳтож фуқаролар қаерга мурожаат қилиши мумкин?\nКарантин шароитида ижтимоий кўмакка муҳтож фуқаролар 1197 қисқа рақами ёки Маҳалла ва оилани қўллаб-қувватлаш вазирлигининг 203 01 21 телефон рақамига мурожаат қилишлари мумкин.\n17:16 Коронавирус Марказий Осиёда: Тожикистон COVID-19 ни енгишга муваффақ бўлдими?\n16:14 Қайтган карантиннинг илк кунларидаги Тошкент – фото\n14:48 Тошкентда қаерда коронавирусга тест топшириш мумкин – рўйхат\n13:06 Қашқадарёда даҳшатли ЙТҲ: икки қурбон бўлди, олти киши касалхонада\n12:27 Карантин даврида ёрдамга муҳтож фуқаролар қаерга мурожаат қилиши мумкин?


Билим ва кўтаринки руҳ – Россияга кириш чиптаси 1 135\n“Миллатчиликсиз мамлакат” ижтимоий лавҳаси интернетда миллионлаб томошага ва катта шов-шувларга сабаб бўлди. Мазкур қисқагина лавҳа Россиядаги муҳожирларнинг асосий муаммоларини ва жамиятнинг миграцияга бўлган салбий муносабатини қандай қилиб ўзгартириш мумкинлигини ўзида жам қила олди.\n– “Миллатчиликсиз мамлакат” лойиҳаси бу қадар кенг миқёсда эътибор жалб қилишини кутганмидингиз?Аслида лавҳангизнинг мақсади нима эди?\n– Лавҳани яратишдан кўзлаган асосий вазифамиз мавжуд муаммоларга жамият эътиборини қаратишдан иборат эди. Гап шундаки, меҳнат муҳожирлари билан боғлиқ муаммолар бор, аммо булар муҳокама қилинмай ҳам қўйилди. Улар замонавий жамият учун меъёр бўлиб қолди.Биз бу муаммоларни жамоат муҳокамасига олиб чиқишга қарор қилдик: чет эллик ишчилар биринчи навбатда инсон. Бошқа салбий ибораларнинг бари:мигрант, гастарбайтер –бу сунъий равишда яратилган ёрлиқлар. Қандайдир мавҳум ишчилар эмас, ўз ўрни ва ҳаётий қарашларига эга инсонларга эканига россияликларнинг эътиборини қаратишни истадик.\n– Қаҳрамонларни қандай топдингиз? Салбий ролларни ижро этишга осонликча рози бўлишмагандир?\n– «Дискриминатор» ролини актёр Юрий Уткин моҳирона ижро этди. У жамиятдаги салбий фикрларни, шу жумладан ОАВ лардаги баъзи нохолисликларни ўз қиёфасида акс эттира олди. Менимча, инсонлар салбий ахборотлар таъсирига тушиши, унга эътироз билдира олмаслик, инсон ёки вазиятга холис баҳо бера олмаслик ҳолатларигача кўрсата олдик.\nОдамларга тарихни эслатиб туришга тўғри келади. Ҳозирда баъзиларнинг “энсасини қотираётган” Ўрта Осиёликлар Улуғ Ватан урушида бир сафда жанг қилиш билан бирга, эвакуация қилинганларга ўз бағридан жой берган.\n-Умуман, бу лавҳани суратга олиш фикри қандай юзага келди?\n– Мен юрист бўлганим учун ҳар куни бу муаммолар билан тўқнашаман. Менга кўпроқ “кўриниши славянмас” инсонлар мурожаат қилишади. Масалан, ижарага уй олишолмайди. Уларни шахсан билмай туриб, шунчаки, миллати сабаб рад этишади. Яқинда бир компания билан жанжални ҳал қилдик. У ерда ўз ходимлари славянча исмлар билан аташ талаб этилибди. Назаримизда, бу йўл қўйиб бўлмайдиган ҳол. Шунингдек, славян миллатига мансубмаслиги учун ишга қабул қилишни рад этиш ҳоллари бўйича мурожаатлар ҳамиша бўлиб туради.\n– Демак, лавҳада муҳожирлар Россияда дуч келадиган энг долзарб муаммолар жамланибди-да?\n– Худди шундай, чет эллик фуқаролар ичида энг кенг тарқалган муаммолар шулар.\n– Лавҳа чиққач, маҳаллий аҳолининг эътирозлари бўлиши ҳисобга олинганмиди?\n– Етарлича кенг даврали шахсларнинг салбий қарашларига дуч келишимизни яхши билгандик. Бундай инсонлар учун Россия якка маданиятли давлат, уларга миллати, эътиқоди, ирқидан қатъий назар, қонун олдида барча баробарлиги кўрсатилган Конституция ҳам муҳим эмас. Биз аҳолининг бу қатлами эътирозига тайёр эдик. Ва уларнинг бунга ҳаққи бор. Фикримизча, бундай қатлам билан мунозаралар олиб бориш керак. Уларнинг далилини эшитиш ва ўзимизникини билдириш лозим.\nБу масалада экспертларнинг билдиришича, миграциясиз иложи йўқ. Россияда мамлакатни ривожлантириш учун ҳамиша катта миқёсли лойиҳалар амалга оширилаяпти. Четдан ёрдамчи ишчи кучиларсиз бунинг имкони йўқ. Давлат Президенти В.Путин томонидан имзоланган 2025 йилгача миграция сиёсати концепцияси ҳам бунга далолат бўлади.\nМенинг фикримча, Россиянинг келажаги кўпмиллатли, кўпмаданиятли ва унинг кучи ҳам шунда.\n– Муҳожирлар Россияда дуч келаётган асосий муаммоларни қандай ҳал қилиш мумкин?\n– Бугунги кунда муҳожирларнинг асосий муаммоси РФ да ишга жойлашиш жараёнидаги мураккабликлар.Россияда миграция қонунчилиги 20 йилдан бери давом этаяпти, аммо ҳалигача “ўтиш даври”да. Қонунчилик доимий равишда ўзгаришда. Деярли ҳар йили узоқ ҳудудлардан келиб ишловчилар тушуниши мураккаб бўлган “ўйин қоидалари” жиддий ўзгарганини кўрамиз. Улар ишлаш учун хужжатларни қандай қилса тўғри бўлади, ёки муаммолар юзага келса қаерга мурожаат қилиш керак, охиригача тушуна олмайдилар.\nҲаммага маълум қилишга улгурилмайди, чунки қонун ва тартибларда янги ўзгаришлар юзага келади. Муҳожирларнинг ҳар бирларига ёрдам беришнинг имкони йўқ. Имкон қадар юридик маслаҳатларни йўлга қўяяпмиз, миграция қонунчиликлари билан интернет, ОАВлар орқали таништириб боришга ҳаракат қилаяпмиз.\n– Россияга келишни истовчилар нималарга тайёр бўлиши керак, деб ўйлайсиз?\n– Аввало,қаерга ишлашга бораётганини аниқ билиш керак. Иккинчиси: касбидан қатъий назар,рус тилини етарли даражада билиш шарт. Учинчиси: РФга келиб ишлашда қандай хужжатларни расмийлаштириш лозимлигини ўрганишлари керак. Ва қийинчиликлар бўлишини тушуниш керак.\n– Муҳожирлар юридик маслаҳатлар учун қаерларга мурожаат қилиши мумкин?\n– “Ягона миграция хизмати” (“Единая Миграционная Служба”) юридик маркази мирация ҳуқуқи бўйича хизмат кўрсатади. “Шаҳар қонунлари” («Законы города») ва «Федерал» юридик марказлари жиноий ишлар бўйича кўмак бериш билан шуғулланишади. Шунингдек, хусусий юридик компанияларга мурожаат қилиш мумкин. Дарвоқе, ўз хоҳишига қаршикулфатга тушиб қолган муҳожирлардан ҳақ олмаймиз.\nБир вақтнинг ўзида Россияда 7-8 млн чет эллик фуқаролар бўлади. Улар орасида оғир аҳволга тушиб қолганлар ҳам учрайди. Ёрдам умид қиладиган ҳеч кими йўқ. Ўзбекистонда ёки Тожикистондаги оиласининг ёрдам кўрсатишга имкони йўқ. Шундай вақтда, биз бўлмасак, ким ёрдам беради?!\n– “Миллатчиликсиз мамлакат” лойиҳасини ривожлантириш ва мавзуни давом эттириш режаларингиз борми?\n– Ҳа, айни пайтда бир неча сценарийларни кўриб чиқаяпмиз. Яқин вақтда уларни саралаб иккинчи лавҳани суратга олиш ишларини бошлаймиз. Бу гал лавҳа анча кўтаринки руҳда, Россия Федерациясидаги турли миллатлар мулоқотидаги ижобий тажриба ҳақида бўлади.\n– Бегона давлатда маълум мавқеъга етишиш учун нима қилиш керак?\n– Россия ажойиб мамлакат, аммо у ўз маданияти ва ижтимоий жиҳати билан Ўзбекистон ёк Тожикистондан фарқ қилади. Бу ерга келаётган киши биринчи навбатда, шуни тушуниши керак. Шу билан бирга ўз юртдошларидан иборат тор доирага бекиниб олишга уриниш эмас, янги дўстлар билан учрашувга, янги одатлар ва бошқа ҳаёт тарзи билан танишувга интилиш керак.\nШахсан мен ернинг қувватига ишонаман. Бу Россияда ҳам бор, агар яхши ният билан ҳалол ишлаш учун келсангиз, Россия қабул қилади. Аммо бу фалсафага доир фикр.Амалий маслаҳатга келсак, биринчи навбатда, алоқаларни танлашда эҳтиёткор бўлиш керак. Қонунийлик тамойилини маҳкам тутиш лозим.\nАна шундай тўғри йўналган ички ҳолат ва қонунлар билими Россия жамиятига киришга чипта беради.


22 феврал 2020, Тошкент вақти: 21:55\nБож бекор бўлгани машиналар нарҳига таъсир қилмади\nЎзбекистон президентнинг 29 декабрдаги 2018 йилги макроиқтисодий кўрсаткичлар ва давлат бюджети параметрларини тасдиқлаш тўғрисидаги қарори асосида жорий бўлган бу ҳолат Озодлик гаплашган автомобиль савдоси мутахассисига кўра¸ аслида, “сотмаслик” божи бўлган.\n- Ҳукумат ëши бир йилга тўлмаган машинани сотма деб буйруқ чиқармасдан¸ ўн минг доллар турадиган машина устига ўн минг доллар бож юклаб қўйган. Ҳеч ким ўн минг турадиган машинанаи йигирма мингга олмайдику?! Ўша “сотмаслик” божи бекор бўлди¸ деди суҳбатдош.\nGM O’zbekistonга қарашли Озодлик суҳбатлашган дилерлик шоҳобчаси ходимига кўра¸ бу қарор “Ўзбекистон автомобиль бозорида автомобиллар кўпайгани билан боғлиқ”\n- Россия автомобиль бозорида GM O’zbekiston корхонасида ишлаб чиқарилган автомобиллар сотуви камайгани ортидан ички бозордаги дефицит йўқ бўлди. Олдингидек навбатга ëзилиб ойлаб машина кутиш йўқ. Шундоқ келиб автосалондан бир кун ичида машина сотиб олиш имкони пайдо бўлди. Бу эса машина олиб-сотиш билан боғлиқ спекуляция йўқолишига сабаб бўлди. Бир ëшга тўлмаган машиналар олди-соттисига қўйилган чеклов мазмунидаги оширилган давлат божи машина спекуляциясини жиловлашга қаратилган эди. Бозорда машина кўпайиши билан бу чекловга ҳожат қолмади¸ деди GM O’zbekistonга қарашли дилерлик шоҳобчаси ҳодими Озодлик билан 2 январь кунги суҳбатда.\nИмпорт қилинган машиналарга ҳам бу қарорнинг дахли бор\nТошкентдаги машина импорти билан шуғулланадиган Abboskhon-avto ширкатида ўзини Сардор деб таништирган ходимнинг айтишича¸ бу қарор Ўзбекистонда ишлаб чиқарилмаган автомобилларга ҳам дахлдор.\n- Биз расмий дилермиз¸ ишлаб чиқарувчи ва ҳаридор ўртасидаги воситачимиз. Биз машинанинг завод нархи устига божхона нархини ва дилер улушини қўйиб сотамиз. Олдин биздан олган одам бир йил ичида машинани бошқа бировга сота олмас эди. Энди сота олади¸ деди суҳбатдош.\nОзодлик гаплашган автомобиль савдоси мутахассисига кўра¸ эндиликда салондан сотиб олинадиган машинанинг дарҳол бошқа одамга сотилишини фараз қилиш мумкин холос:\n- Салондан машина олиб сотиш ўз мазмунини йўқотди. Биринчидан, сўм конвертацияси олдингидек тўрт турли эмас. 10 минг долларлик машина ҳақиқий 10 минг доллар туради. Уни салондан олиб фақат зарарига сотиш мумкин. Бу қонун яна салонларга фойда келтиради ва янги машинани бозорда сотишни деярли йўққа чиқаради¸ дейди мутахассис.\nТашқаридан машина олиб келиш учун бож тўлови ўзгаришсиз қолган\nЯъни Ўзбекистонга ташқаридан олиб кириладиган автомашиналар учун 100 фоизлик "растаможка" бекор қилингани йўқ. Бироқ, айни пайтда улар учун ҳам амал қилиб келган 1 йиллик "сотмаслик" божи бекор қилинди.\nЎзбекистонда автотранспорт бозорида амал қиладиган тартиб-қоидалар ўзига хосдир. Хориждан мамлакатга олиб кириладиган автомобилларни божхонадан ўтказиш учун тўланадиган давлат божлари машина нархининг 100 фоизидан ортиқроғини ташкил қилиши ўзбекистонлик автомобилистларнинг эътирозига сабаб бўлиб келади.\n"Ўзбекистон автомобиль ишлаб чиқарувчиларини ҳимоя қилиш учун жорий қилингани айтиладиган бу тартиб ўзбекистонлик ҳаридорнинг эҳтиёжларини умуман инобатга олмайди", деди Озодлик 2 январь куни гаплашган автомобиль савдоси мутахассиси.\nУнга кўра¸ “Ўзбекистоннинг ўзида ишлаб чиқарилган машина атайлабдан рақобатдан ҳоли қилиб қўйилган Дунёнинг бошқа мамлакатлари учун мисли кўрилмаган бу ҳолат ўзбекистонликлар учун одатий ҳол”.\nСуҳбатдошга кўра “Импорт машиналарини растаможка қилиш” арзонласа мамлакат автомобиль бозорида рақобат муҳити вужудга келган бўларди”.


ЕИ саммити қарор қабул қилди\n28 июн 2022, Тошкент вақти: 12:17\nЕИ етакчилари глобал иқтисодий бўҳрондан жиддий зарар кўрган Марказий ва Шарқий Европа мамлакатларига молиявий ёрдам кўрсатишга келишиб олдилар.\nБу ҳақда ЕИга раислик қилаётган Чехия Бош вазири Мирек Тополанек ЕИ раҳбарларнинг Брюсселда ўтказган икки кунлик учрашуви якунида эълон қилди.\nШунингдек, Чехия расмийсининг билдиришича, ЕИ давлатлар ёрдам бериш ва бўҳронни олдини олиш мақсадлари учун Халқаро валюта жамғармасига қўшимча 75 миллиард евро ажратиш тўғрисида қарор қабул қилган.\nБундан ташқари ЕИ етакчилари Халқаро валюта жамғармаси тасарруфидаги фавқулодда жамғарма ҳажмини 500 миллиард долларга етказишни таклиф қилмоқдалар. Мазкур таклифнинг Лондонда бўладиган катта йигирмалик саммитида муҳокама этилиши кутилмоқда.


Республика ихтисослаштирилган урология маркази Ўзбекистон Республикаси Президентининг 2003 йил 26 февралдаги № ПФ-3214 сонли Фармони ва 2003 йил 17 мартда Вазирлар Маҳкамасининг “Республикада соғлиқни сақлаш тизимини янада чуқурлаштириш мақсадида илғор тиббий технологияларнинг кенг жорий этилиши, жаҳон талабларига жавоб берувчи юқори технологияли, ихтисослаштирилган тиббий марказларни ташкиллаштириш учун ташкилий, молиявий-иқтисодий ва ҳуқуқий шароитларни ташкил этиш тўғрисидаги ” № 140 Қарорига биноан ташкил этилди.\nХодимлар салоҳият: Марказда 55 нафар шифокор-урологлар, жумладан 3 нафар доктор, 16 нафар тиббиёт фанлари номзоди, 23 нафар олий тоифали шифокорлар фаолият кўрсататди.\nДаволаш ва ташҳис қўйиш ишлари: Марказда яқин хорижий мамлакатларда учрамайдиган махсус дастурланган, маҳаллий компьютер тармоғи базасида мижозларнинг ҳужжатларини электрон бошқарувили диагностикаси ва даволашнинг замонавий меъёрлари асосида даволаш-диагностика ишларининг янги тизими жорий қилинган. Ҳар йили Марказда 20 000 дан ортиқ мижозлар тиббий кўрикдан ўтказилиб, улардан 6000 нафари юқори технологияли тиббий асбоблар ёрдамида операция қилинади.\nМустақиллик йилларида РИУМ да юқори технологиялар орқали ташҳис қўйиш ва жарроҳлик йўли билан даволаш ишлари қўйидагича амалга оширилган:\n- Катта ёшли ва болалар бўйрагида ягона ва кўп миқдордаги тошлар ва юқори сийдик йўлларининг дистанцион литотрипсияси;\n-Катта ёшлилар ва болаларда битта ёки кўп миқдордаги ва мураккаб коралловид тошлар юзага келишида буйрак ва юқори сийдик йўлларини эндоскопик перкутан операциясининг барча мажмуаси;\n- Мона ва биполяр резекция қўланилган ҳолда пайдо бўлган безни ривожланмаган гиперплазация ва саратонини эндоскопик трансуретрал операциясидаги мажмуаси;\n- Буйрак ва юқори сийдик йўлларини ретроперитонеоскопик операция қилиш;\n- Рентген назорати остида сийдик йўлларининг битиб қолиш ҳолатида эндоскопик оператив технологияларнинг замонавий мажмуаси;\n- Болаларда варикоцелнинг рентгенэндоваскуляр коррекцияси;\n- Простата безларининг трансректаль секстант ва мульфокал игналарини қўллаган ҳолда простата безларининг саратони ҳолатида замонавий ташҳис қўйиш мажмуаси;\nКадрларни тайёрлаш:Тошкент Тиббиёт Академияси ва Тошкент Урология ва винерология институтларининг урология кафедрасининг ўқув асоси бўлиб, 2012 йилдан бошлаб, магистратура тизимида юқори малакали уролог шифокорларни тайёрлаб келади. Ҳар йили мамлакатимиздаги уролог шифокорлар учун МДҲ давлатларига ва яқин хорижий давлатларга соҳа бўйича малака оширишлар ташкиллаштирилади.\nИлмий – тадқиқот ишлари:Марказда 6 та докторлик ва 12 та номзодлик дисертациялари ҳимоя қилинди.\nДавлат грантлари асосида Орол бўйи ҳудудларида урологик касалликларнинг эпидемиологик ҳолатларини ўрганиш бўйича буйрак ва сийдик йўлларида эндоскопик перкутан аралашуви техникасини такомиллаштириш буйича, эркаклар саломатлигини яхшилашга доир илмий лойиҳалар ишлаб чиқарилмоқда.\nМарказда хорижий мутахассислар иштирокида Ўзбекистон урологларининг 3- сеъзди ва Европа урологлар ассоциациясининг 3- Мактаби ўтказилди.\nТашкилот номи: Республика ихтисослаштирилган урология маркази\nРаҳбар: Очилов Фархад Атауллаевич\nМанзил: ХЎЖАЕВ кўчаси, 1 уй\nТелефон: +998 (71) 150-65-71 / +998 (71) 150-65-83


Ўзбекистонлик тадбиркорлар Москвадаги халқаро кўргазмада 2 миллион доллардан зиёд экспорт шартномаларини имзолади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистонлик тадбиркорлар Москвадаги халқаро кўргазмада 2 миллион доллардан зиёд экспорт шартномаларини имзолади\t12:44, 16 сентябрь 2016\tЖорий йилнинг 12-15 сентябрь кунлари Россиянинг Москва шаҳрида “Food Moscow – 2016” озиқ-овқат маҳсулотлари халқаро кўргазмаси бўлиб ўтди. Унда мамлакатимиз компания ва корхоналари ўз маҳсулотлари ва хизматлари билан иштирок этди. Ишбилармонларимизнинг турли мамлакатларда ўтказилаётган халқаро ярмарка ва кўргазмалардаги фаол иштироки мамлакатимиз экспорт салоҳиятини янада оширишга хизмат қилмоқда. “World Food Moscow” кўргазмаси ҳам бу борада муҳим аҳамият касб этди, дея хабар беради ЎзА. “World Food Moscow” халқаро кўргазмасида АҚШ, Хитой, Миср, Саудия Арабистони, Бразилия, Аргентина, Нидерландия, Италия, Испания, Ҳиндистон, Арманистон, Эрон каби дунёнинг етмишга яқин мамлакатидан юзлаб фирма ва компаниялар иштирок этди. Мазкур форумда озиқ-овқат маҳсулотлари, уларни етиштириш ва қайта ишлашга оид энг сўнгги ютуқлар намойиш этилди. Мева ва сабзавотлар, гўшт, сут, денгиз, қандолат ва нон маҳсулотлари, техника ва технологиялар каби йўналишларга оид ўнлаб бўлимлар ишлади. Кичик бизнес ва хусусий тадбиркорлик субъектларининг экспортини қўллаб-қувватлаш жамғармасидан маълум қилишларича, мазкур халқаро кўргазмада мамлакатимизнинг озиқ-овқат соҳасида иш юритувчи “Euro Food Trade”, “Tasty Production”, “Green Agro Invest”, “Samo-Produkt”, “Меҳригиё”, “Ливадия-Бухоро” каби ўнга яқин хусусий компанияси ўз маҳсулотлари ва хизматлари билан иштирок этди. Кўргазма иштирокчилари Ўзбекистон миллий стендида мамлакатимизнинг озиқ-овқат маҳсулотлари ишлаб чиқариш борасидаги салоҳияти ва имкониятлари, соҳада таклиф этилаётган хизматлар билан танишди. Халқаро кўргазмада Ўзбекистон компаниялари турли мамлакатларнинг фирма ва компаниялари билан ўзаро алоқа ўрнатиш ва ҳамкорликни ривожлантиришга келишиб олди. Тадбиркорларимиз томонидан жами икки миллион долларликдан зиёд экспорт шартномалари имзоланди.


ЭЛЕКТР ЁЙИ Ўзбекистон миллий электр тармоқлари акциядорлик жамияти\nЭлектр ёйи — бу модданинг тўртинчи шакли, яъни плазма ҳолатининг махсус кўриниш бўлиб, у ионланган нейтрал газлардан иборат. Эркин электр зарядларининг мавжудлиги электр ёйининг ўтказувчанлигини таъминлайди.\nУнинг ҳосил бўлишини биринчи марта 1802 йилда рус олими В.Петров «4200 дона мис ва рух идишларидан иборат катта қувватлагич иштирокидаги галваник-волтаик тажрибалар ҳақида маълумотлар» (Санкт-Петербург, 1803) китобида тасвирланган.\nЭлектр туташув занжири ажратилганда ёки аксинча бир-бирига уланаётган пайтда электр ёйи шаклидаги электр узилиши ҳодисаси рўй беради. Электр ёйининг пайдо бўлиши учун туташувдаги кучланиш 10 кВ дан юқори бўлиши, ток кучи эса 0,1 ампер ёки ундан юқори бўлиши кифоя. Ҳайратланарлиси шундаки, электр туташув занжири ажратилаётганда ҳосил бўладиган электр ёй ичидаги ҳарорат 3-15 минг даражага етиши мумкин.\n110 кВ ва ундан юқори кучланишларда электр ёйнинг узунлиги бир неча метрга етиши мумкин. Шу сабабли 1 кВ дан юқори кучланишда ҳосил бўладиган электр ёйи анча хатарли, бироқ айрим ҳолларда электр ёйи 1 кВ дан паст кучланишли қурилмаларда ҳам жиддий оқибатларга олиб келиши мумкин.\nШунинг учун электр ёйи ҳосил бўлишини мумкин қадар чеклаш, зарурият бўлмаганда аввал электр таъминотини тармоқдан узиб, кейин тузатиш-таъмирлаш ишларини олиб бориш мақсадга мувофиқ.\nЭлектр монтёрлар ва муҳандислар электр тармоқларида тузатиш-таъмирлашг ишларини олиб боришаётганда техника хавфсизлиги қоидаларига тўлиқ амал қилиши ҳамда барча зарур кийим, анжом ва ускуналар билан қуролланган бўлиши лозим.


Эпидемиологик вазият ёмонлашган ҳудудларда карантин чоралари кучайтирилиши кутилмоқда – Газета.uz\nКейинги 10 кунда айниқса Тошкент шаҳри, Навоий, Самарқанд ва пойтахт вилоятларида аҳоли орасида коронавирус юқтириш ҳолатларининг ўсиши қайд этилмоқда. Президент Республика комиссияси ва вилоятлар ҳокимларига эпидемиологик вазият ёмонлашган ҳудудларнинг тоифасини қайта кўриб чиқиш ҳамда карантин чораларини кучайтириш бўйича таклиф киритишни топширди.\n26 май 2020, 19:37 Коронавирус Жамият\nЎзбекистон президенти раислигида 26 май куни инвестиция масалалари муҳокамасига бағишланган видеоселектор йиғилиши аввалида мамлакатда коронавирус пандемиясига қарши кураш борасида амалга оширилаётган ишлар ҳақида алоҳида тўхталиб ўтилди, дея хабар қилди президент матбуот хизмати.\n«Кейинги кунларда коронавирус билан касалланганлар сони республикамизда ҳам кўпайганлиги қайд этилмоқда. Айтиш керакки, аксарият ҳудуд ва корхона раҳбарлари, фуқароларимиз карантин чораларининг юмшатилганини „касаллик тугади“ деб, нотўғри қабул қилмоқдалар», — деди президент.\nБугунгача чет элдан олиб келинган фуқаролар сони 47 мингтани ташкил этмоқда. Афсуски, уларнинг, айниқса кейинги икки ҳафта давомида кириб келганларнинг аксариятида коронавирус аниқланган. Беморларнинг қарийб 50 фоизини ҳам хориждан келган фуқаролар ташкил этади.\nКейинги 10 кунда 3,5 минг одам ҳаво йўллари, 7 мингга яқин ватандош чегара постлари орқали мамлакатга кириб келиши кутиляпти. Бунга қўшимча яна 100 минг нафардан ортиғи Ўзбекистонга қайтиш истагини билдириб, навбат кутмоқда.\n«Фуқароларимиз қайтиб келаётган давлатлар ҳамда қўшни мамлакатлардаги вазиятнинг оғирлигини ҳисобга олиб, хотиржамликка берилиш мумкин эмас», — дея қайд этди давлат раҳбарию\n«Бундай салбий ҳолатлар касалликни аниқлаш, олдини олиш ва даволаш учун қилаётган барча ҳаракатларимиз, бюджетдан олинаётган триллионлаб харажатларимиз натижадорлигини йўққа чиқариши мумкин», — деди Шавкат Мирзиёев.\nДавлат раҳбари Республика комиссияси вилоят ҳокимлари билан бирга бир кун муддатда эпидемиологик вазият ёмонлашган ҳудудларнинг тоифасини қайта кўриб чиқиш ҳамда карантин чораларини кучайтириш бўйича таклиф киритишни топширди.\nСоғлиқни сақлаш вазирлиги «қизил» ва «сариқ» ҳудудларда кунлик тест олиш сонини оширади. Бунда тиббиёт муассасалари, бозорлар, банклар ва аҳоли кўп жойларда назорат тестлар олишни кўпайтиради.\n«Шу ўринда бир муҳим масалага эътиборни қаратмоқчиман. Пандемиянинг иқтисодиётга таъсирини юмшатишга қаратилган 16 та ҳужжат қабул қилдик. Лекин жойларда ушбу қарорлар ижросини ташкил этиш оқсамоқда, яратилаётган шароит ва имтиёзларни фуқаролар ва тадбиркорларга манзилли етказа олмаяпмиз», — деди давлат раҳбари.\nШунингдек, туман, шаҳар, вилоят ҳокимлари, вазирларга ҳар ойда бир марта президент қарорлари ижроси бўйича брифинг ўтказиб, оммавий ахборот воситалари, парламент вакиллари ва кенг жамоатчилик олдида ҳисобот бериб бориш топширилди.\nАлбатта, карантин чораларини юмшатиш оқибатида 19 мингдан зиёд (91 фоиз) саноат, 9 мингта (76 фоиз) қурилиш, 51 мингта (52 фоиз) хизмат кўрсатиш, 45 мингта (44 фоиз) савдо корхоналарининг фаолияти тикланди. Бунинг натижасида май ойида солиқ ва божхона тушумлари ўтган ойнинг мос даврига нисбатан 230 миллиард сўмга, товар-хом ашё биржасида қурилиш материаллари савдоси ҳажми эса 20 фоизга кўпайди.\n«Бу борадаги ишларимизни карантин талабларига қатъий амал қилган ҳолда, ҳам тармоқ, ҳам ҳудуд кесимида манзилли тарзда давом эттиришимиз лозим», — дея таъкидлади президент.\n«Газета.uz» 2 872


ИнтерФУТБОЛ :: 50000та гол аро сайр\nБундеслига тарихидаги рекорд кўрсаткичлар. Карим Бел-араби бундеслига тарихидаги юбилей - 50000-гол муаллифи сифатида ўз номини турнир зарварағига ёздириб қўйди. Soccer.ru сайти ижодкорлари шу баҳона Германия олий дивизиони архивини кўздан кечириб, бир қатор эътиборга молик ажойиб кўрсаткичлар ва рақамларни ажратиб кўрсатишди. Узоқ 1962 йилнинг 28 июль куни оберлигалар аъзолари мажлисида ГФРда ягона футбол биринчилиги - бундеслигага асос солиш хусусида қарор қабул қилинганди. Шу тариқа 1963|1964 йиллар мавсумидан эътиборан бундеслига тарихи бошланди. Демакки, Германия элит дивизиони 54 йилдан буён тинмай ривожланмоқда. Табиийки, ортда қолган даврда жуда кўплаб статистик маълумотлар тўпланди, ажойиб рекордлар қайд этилди. 50 мингта гол - шунинг ўзи катта аҳамиятга эга. 17 февраль куни бўлиб ўтган «Аугсбург» - «Байер» ўйинидан сўнг бундеслига тарихидаги жами голлар сони 50003тага етди. Яъни ҳисобни очган «доришунос» - Карим Белараби юбилей гол муаллифи сифатида қайд этилди. Умуман, Германия чемпионатининг ҳар мавсумида мухлислар ўртача ҳисобда 926тача гол кўришган.\n* Бундеслиганинг барча 54 мавсумида иштирок этиш биргина «Гамбург»га насиб этган. Бу жамоага нисбатан «динозаврлар» таърифи ишлатилиши бежиз эмас. «Вердер» ҳисобида эса 53 мавсум бор. «Бавария»га келсак, мюнхенликлар дастлабки 2та чемпионатда қатнашишмаган.Зеро, улар лига асосчилари орасида йўқ эдилар. Хуллас, бундеслиганинг энг совриндор клуби 52 мавсум ўйнаган. Кейинги ўринларда «Штутгарт» (51 мавсум), «Боруссия» Д. (50 мавсум), «Боруссия» М. (49 мавсум) ва «Шальке» (49 мавсум) жамоалари бор.\n* Бундеслигага асос солинганидан буён турнирда жами 55та клуб ўз омадини синаб кўрди. Айни пайт улардан 3таси - «Тасмания 1900» (Берлин), «ВфБ Лейпциг» ва «Блау-Вайсс 1890» (Берлин) жамоалари бутунлай тугатилган.\n* 25та чемпионлик унвонига эга «Бавария» бундеслиганинг чинакам «шоҳ» жамоасидир. Эътибор беринг, турнирнинг ҳақиқий ва кўп йиллик «гегемон»и мавсумларнинг деярли ярмида «Кумуш товоқ»ни бегона қилмаган. «Бавария»нинг бу борадаги энг яқин таъқибчилари ҳисобида атиги 5тадан олтин медаль бор. Хуллас, улар мюнхенликлардан 5 баравар ортда қолишяпти. Айтганча, «Бавария» аввалги мавсум ўз тарихида илк марта кетма-кет 4 марта чемпионат ғолибига айланди. Бунгача «Кумуш товоқ» ютиш масаласида энг яхши серия 3 мавсумга тенг эди. Умуман олганда, 12та жамоагагина бундеслига тахтига кўтарилиш насиб этган, холос.\n* «Бавария» яна бир қизиқарли кўрсаткичга эга - жамоа нақ 5 мавсум 1-турдан охиргисига қадар турнир жадвалининг юқорисидан тушмаган. Шунинг баробарида мюнхенликлар 1985|1986 йиллар мавсуми давомида бирор марта пешқадам бўлмай, фақат сўнгги турда 1-ўринга кўтарилиб, «Кумуш товоқ»ни ўзлариники қилишган.\n* Яна 2та клубнинг чемпионлик йўлидаги кўрсаткичи диққатга сазовор. Отто Рехагель қўл остида ўйнаган «Кайзерслаутерн» мавсум-1997|1998да элит дивизион дебютанти сифатида ғолиб чиққан. Яъни «қизил шайтонлар» иккинчи бундеслигадан кўтарилишлари ҳамоно «Кумуш товоқ» соҳибига айланишган. «Нюрнберг» эса аксинча, 1967|1968 йиллар чемпионатида «олтин»га бурканиб, кейинги мавсумдаёқ бундеслига билан хайрлашган.\n* Бундеслигада энг кўп чемпион бўлиш рекорди 3 нафар футболчига тегишли. Уларнинг барчалари немис миллатига мансуб ва ўз совринларини «Бавария» сафида қўлга киритишган. Хуллас, Мехмет Шолль, Оливер Кан ва Бастиан Швайнштайгер фаолиятлари давомида 8 мартадан чемпионлик бахтига мушарраф бўлишган. Жорий мавсум якунида Филипп Лам ҳам улар қаторига қўшилса керак. Айни пайт «Бавария» сардори ҳисобида 7та олтин медаль бор.\n* Оливер Кан бундеслигада ҳаммадан кўп ғалабани тантана қилган футболчидир. Собиқ кипер чемпионат баҳсларида клубининг 310та ғалабасига бевосита ҳисса қўшган. Қуруқ ўйинлар бўйича рекорд ҳам айнан Канга тегишли. У бундеслига доирасидаги 196та ўйинда ўз дарвозаси дахлсизлигини сақлаб қолган.\n* Энг кўп мағлубиятга учраган футболчи - бу Бернард Диц. Аввалги асрнинг 70-80-йиллари «Дуйсбург» ва «Шальке» сафида ўйнаган Диц бундеслига баҳсларида 221 марта майдонни мағлуб сифатида тарк этган.\n* Бундеслигада 1031та ўйин - Отто Рехагель футболчи ва мураббий сифатида чемпионатнинг шунча учрашувда иштирок этган. Бу энг юқори натижа бўлиб турибди. Фақат мураббийлар статистикаси инобатга олинса ҳам, «Қирол Отто» биринчи ўринда. Футболчилар орасида эса Карл-Хайнц Кёрбель бундеслиганинг бош гвардиячиси ҳисобланади. У «Айнтрахт» (Франкфурт)нинг чемпионат доирасидаги 602та ўйинида майдонга тушган.\n* Ҳеч ким Герд Мюллернинг рекордига яқинлашолмаяпти. Афсонавий тўпурар бундеслига ўйинларида жами 365та гол урган. Такрорланмас Мюллер шунинг баробарида Германия чемпиоанида нақ 7 марта бош голеадор бўлган. 1та мавсумдаги самарадорлик рекорди ҳам айнан Гердга тегишли - 40та гол (мавсум-1971|1972).\n* Хорижликлар орасида бундеслиганинг энг яхши тўпурари - Клаудио Писарро (Перу). У «Вердер» ва «Бавария» шарафини ҳимоя қилиб, 190та голдан хирмон ясаган.\n* Жами 26та голга муаллифлик қилган Ханс-Йорг Бутт бундеслига тарихидаги энг сермаҳсул дарвозабондир.\n* Гол урган энг ёш футболчи мақоми Нури Шахинга тегишли. Турк ўғлони 17 ёшу 82 кунлигида «Боруссия» Д. сафида гол муаллифига айланган - 2004|2005 йиллар мавсумида. Энг ёши катта гол муаллифи - Мирослав Вотава. Бу футболчи мавсум-1996|1997да «Вердер» учун 40 ёшу 121 кунлигида гол урган.\n* Бундеслига тарихидаги энг сов-риндор мураббий - Удо Латтек. У ўз жамоаларини 8 марта чемпионлик шоҳсупасига етаклаган. Аниқроқ айтсак,«Бавария» бошқарувида 6 марта ғолибликка эришган афсонавий мураббий яна 2та чемпионликни Менхенгладбах «Боруссия»си билан нишонлаган.\n* Юпп Хайнкес ҳисобида 7та чемпионлик унвони бор. У шундан 4тасини футболчилик пайти қўлга киритган ва кейинчалик мураббий ролида яна 3 марта шоҳсупадан жой олган. Хуллас, «аралаш» эстафета бўйича айнан Хайнкес етакчи бўлиб турибди.\n* Атиги 6 нафар кишига бундеслигада ҳам футболчи, ҳам мураббий сифатида ғалаба қозониш насиб этган. Булар - Гельмут Бентхауз, Юпп Хайнкес, Франц Беккенбауэр, Матиас Заммер, Томас Шааф ва Феликс Магат.\n* Удо Латтек фаолияти давомида имкони бор совринлардан 53,3 фоизини ютгани билан фахрланишга ҳақли. Яъни у Германия чемпионатининг 15 мавсумида 8 марта «Кумуш товоқ» соҳиби бўлган. Тўғри, Хосеп Гвардиола бу борада 100 фоизли кўрсаткичга эга. Испан мутахассиси Англияга йўл олишига қадар «Бавария»да 3 мавсум ишлади ва ҳар сафар жамоаси билан ғолибликни тантана қилди.\n* Энг ёш чемпион-мураббий - Матиас Заммер. У 34 ёшу 241 кунлигида Дортмунд «Боруссия»си (мавсум-2001|2002) устози сифатида «Кумуш товоқ»ни боши узра баланд кўтарган. 68 ёшу 9 кунлигида «Бавария»нинг навбатдаги олтин медалини таъминлаган Юпп Хайнкес эса энг кекса чемпиондир (мавсум-2012|2013).\n* Феликс Магат 3та жамоа билан бундеслига тахтига кўтарилган ягона шахсдир. Футболчи сифатида «Гамбург» билан чемпионликка эришган «Темир Феликс» кейинчалик «Вольф-сбург» ва «Бавария»ни бошқариб, бу клубларни «Кумуш товоқ» сари етаклади.\nБундеслига тарихидаги барча чемпионлар\n1. «Бавария» (Мюнхен) - 25 марта\n2-3. «Боруссия» (Дортмунд) - 5 марта\n2-3. «Боруссия» (Менхенгладбах) - 5 марта\n4. «Вердер» (Бремен) - 4 марта\n5-6. «Гамбург» (Гамбург) - 3 марта\n5-6. «Штутгарт» (Штутгарт) - 3 марта\n7-8. «Кёльн» (Кёльн) - 2 марта\n7-8. «Кайзерслаутерн» (Кайзерслаутерн) - 2 марта\n9-12. «Нюрнберг» (Нюрнберг) - 1 марта\n9-12. «Вольфсбург» (Вольфсбург) -1 марта\n9-12. «Айнтрахт» (Брауншвейг) - 1 марта\n9-12. «Мюнхен 1860» (Мюнхен) - 1 марта